
ANUL  BISERICESC  ÎN  DESVOLTAREA  SA  ISTORICĂ. 

în  consecinţă  cu  programul  desfăşurat  al  «Revistei  teologice» 
de  a  îmbrăţişa  pe  de  o  parte  întreaga  ştiinţă  teologică,  iar  pe 
de  alta  întreg  domeniul  vieţii  practice  bisericeşti,  mi-am  propus, 
ca  într’un  şir  de  articoli  de  sine  stătători,  să  studiez  şi  expun 
desvoltarea  istorică  a  anului  numit  « bisericesc »  sau  liturgic. 

Am  crezut  că  o  expunere  de  felul  acesta  este  şi  de  trebu¬ 
inţă  şi  poate  face  chiar  şi  bune  servicii.  De  trebuinţă  este  în- 
tr’adevăr  dacă  considerăm  faptul,  că  cultura  spirituală  modernă, 
după  multă  şi  îndelungată  zbuciumare,  astăzi,  ca  doară  nici-când 
mai  înainte,  din  nou  şi  cu  mai  multă  ardoare  caută  după  un 
punct  solid  de  razim,  caută  a-şi  ancora  consistenţa  ajunsă  în 
bazele  solide  ale  religiunii  şi  ale  unei  sănătoase  filozofii ;  din  nou 
caută  după  o  întemeiere  filozofică  şi  religioasă  a  motivelor  şi  a 
scopurilor  ce  urmăreşte. 

De  folos  am  crezut  că  va  fi  acest  studiu  şi  va  face  bun 
serviciu  mai  întâi  acelora,  cari  după  chemarea  lor,  datori  sunt 
înainte  de  toate  a-şi  da  seama  în  mod  conştient  şi  întemeiat  şti¬ 
inţifice  de  tot  ceeace  fac  şi  îndeplinesc  în  practica  bisericească, 
clerului  nostru,  care  prin  o  îndelungată  practică  urmată  fără  multă 
reflexiune  la  rostul  celor  ce  se  petrec,  prea  devine  cu  timpul 
un  mechanic  executător  şi  un  simplu  rutinier  al  ceremonialului  şi 
al  ritualiilor  bisericeşti.  Nu  mai  puţin  poate  face  bun  serviciu  şi 
tuturor  acelora,  cari,  ca  buni  creştini,  caută  să-şi  dee  seama  de 
ceeace  se  petrece  în  prezenţa  lor  şi  de  rostul  şi  însemnătatea 
lucrurilor  ce  se  săvârşesc. 

De  aceste  consideraţiuni  îndemnat,  voiesc  deci  a  studia  anul 
bisericesc  privit  ca  parte  întregitoare  a  cultului  divin  creştin, 
căutând  anume  modul  cum,  şi  timpul  când  s’a  fixat  şi  codificat 
întreg  conţinutul  aceluia  aşa  după  cum  îl  aflăm  steriotipat  astăzi 
în  practica  bisericii  creştine  ortodoxe;  dar  nu  voiu  întrelăsa  a 
atinge  şi  punctele  de  asemănare  şi  de  deosebire  din  practica  bi¬ 
sericească  şi  a  celorlalte  biserici  creştine,  pentruca  din  această 
comparaţie,  practica  bisericii  ortodoxe  orientale,  în  mai  clară  lu¬ 
mină  să  se  arete. 

întrebările  de  căpetenie  ce  ni-se  impun  relativ  la  acest  obiect 
sunt:  I.  Care  este  baza  şi  în  urmare  originea  anului  bisericesc? 
II.  Când  se  începe  şi  când  se  încheie?  III.  Care-i  este  conţinutul 
şi  organizaţiunea  internă? 

I.  Baza  şi  originea  anului  bisericesc. 

An  se  numeşte  în  de  comun :  periodul  de  timp,  de  care  are 
trebuiţă  pământul  pentruca  să-şi  facă  calea  în  jurul  soarelui.  Şti¬ 
inţa  astronomică  face  deosebire  şi  recunoaşte,  cel  puţin  după 
nume,  existenţa  unui  an  sideral  sau  astronomic,  tropic,  civil  şi 
a  unui  an  al  cultului  religios.  Dacă,  după  calculul  obicinuit,  pă¬ 
mântul  are  trebuinţă  ca  să-şi  facă  calea  în  jurul  soarelui  de  365 
zile,  6  ore,  5'  şi  10"  şi  dacă  luăm  că  pământul  plecând  dela  un 
punct,  în  acel  timp  iarăş  ajunge  la  acelaş  punct,  anul  se  zice  si¬ 
deral  (astronomic).  Dacă  se  ia  ca  punct  de  plecare  ecvinocţiul 
de  primăvară,  atunci  timpul,  în  care  pământul  ajunge  de  nou  la 
ecvinocţiul  de  primăvară,  se  numeşte  an  tropic.  Se  începe  de 
regulă  Ia  ecvinocţiul  de  primăvară,  21  Martie.  Anul  civil  nu  e 
altceva  decât  acelaş  timp  socotit  ca  împărţit  în  anotimpuri,  luni, 
săptămâni,  zile,  ore,  minute,  pentruca  aşa  mai  bine  să  corăspundă 
scopurilor  de  orientare  şi  trebuinţelor  fireşti  şi  de  administrare 
ale  omului.  El  începe  la  1  Ianuarie.  An  al  cultului  religios  se 
numeşte  acelaş  timp,  ca  o  înşirare  în  ordine  a  tuturor  sărbârilor 
religioase  statorite  de  o  autoritate  religioasă. 

Aceste  deosebiri  pentru  istorie  nu  sunt  ceva  nou.  Ele  sunt 
numai  constatarea  din  partea  ştiinţei  astronomice  a  unei  foarte 
vechi  practice  şi  obicinuinţe,  pe  carea  o  întâmpinăm  aproape  la 
toate  popoarele  ajunse  la  un  anumit  grad  de  cultură  şi  având 
un  cult  religios  mai  desvoltat. 

Creştinizmul,  născându-se  în  timpul,  când  cultura  antică  ajun¬ 
sese  cea  mai  extinsă  desvoltare,  a  adoptat  şi  pentru  sine  aceste 
deosebiri,  ba  chiar  şi  numirile,  şi  a  întocmit  pentru  trebuinţele 
sale  anul  bisericesc  în  spiritul  învăţăturilor  sale,  iar  biserica,  la 
rândul  său,  a  întocmit  conţinutul  anului  bisericesc  după  trebuin¬ 
ţele  sufleteşti  ale  credincioşilor,  ca  o  înşirare  şi  reamintire  a  celor 
mai  însemnate  momente  din  vieaţa  lui  lisus  Christos,  a  lucrărilor 
sale  pentru  mântuirea  şi  răscumpărarea  neamului  omenesc;  apoi 
ca  o  înşirare  a  celor  mai  însemnate  momente  din  vieaţa  Născă¬ 
toarei  de  Dumnezeu  şi  din  vieaţa  sfinţilor,  precum  şi  ca  o  înşi¬ 
rare  de  alte  prăznuiri  statorite  de  biserică.  începutul  anului  bise¬ 
ricesc  creştin  nu  concade  nici  cu  unul  din  cele  de  mai  nainte. 
In  biserica  orientală  el  se  începe  la  1  Septemvrie,  în  cea  apu¬ 
seană  la  aşa  numitul  advent  (25  Nov.  - —  4  Dec.). 

întrebarea  ce  se  impune  acum  este,  că  oare  care  să  fie  te¬ 
meiul  şi  raţiunea  acestei  vechi  practice  a  bisericii  creştine  de 
a-şi  statorî  anul  sau  bisericesc  alăturea  cu  anul  civil  ?  în  răspunsul 
la  această  întrebare  întâmpinăm  două  păreri,  cari  se  par  de  o 
potrivă  unilaterale  şi  greşite.  Una,  carea  susţine  că  toate  săr- 
bările  creştine  şi  întreg  anul  bisericii  creştine  nu  e  decât  o  imi¬ 
tare  a  judaismului  şi  o  travestire  în  haină  creştină  a  sărbărilor 
păgâne  cu  întreg  cultul  lor,  cu  toate  deprinderile,  ceremoniile  şi 
obicinuinţele  lor.  După  mărturia  părintelui  bis.  Aiigustin,  încă  ma- 
nicheul  Faustus  făcea  imputare  creştinilor  ortodoxi,  că  ei  ar  fi 
schimbat  jertfele  idoleşti  în  ospeţe  ale  iubirii  fraterne,  iar  idolii 
în  imagini  de  ale  martirilor,  veneraţi  tot  prin  acele  rugăciuni.1 
Cu  provocare  la  această  imputare  au  şi  căutat  unii  arheologi 
a  dovedi,  că  întreg  anul  bisericii  creştine,  cu  toate  sărbările  sale, 
nu  e  decât  cultul  păgân  în  deosebitele  sale  forme  îmbrăcat  în 
haină  creştină,  numai  mai  fragmentar  şi  fără  oarecare  unitate  şi 
legătură  internă.  Aproape  aceeaş  vedere  o  reprezintă  acum  în  timpul 
mai  nou  unul  din  cei  mai  însemnaţi  scriitori  pe  terenul  istoric- 
cultural,  Jnlius  Lippert,  în  opul  său  Chnstentum ,  Volksglaube  and 
Volksbrauch,  1881,  susţinând  că  aproape  întreg  conţinutul  creşti- 
nizmului,  n’ar  fi  decât  o  continuare  în  altă  formă  a  modului  de 
gândire  şi  a  vederilor,  ce  în  alt  timp  formau  conţinutul  vieţii 
spirituale  şi  religioase  a  omenimii  de  înainte  de  Christos. 


August.  contra  Faust.  XX,  1. 

A  doua  părere,  nu  mai  puţin  unilaterală,  este  aceea,  carea 
susţine  că  biserica  creştină  şi-a  întocmit  anul  bisericesc  cu  totul 
independent  de  ori  şi  ce  influinţă,  fie  a  judaizmului,  fie  a  păgâ- 
nizmului.  Din  contră,  acela,  in  organizaţiunea  sa  internă  repre¬ 
zintă  idea  paralelizmului,  ce  se  poate  constata  între  decursul  fi¬ 
resc  al  anului  şi  între  decursul  graţiilor  divine  revărsate  asupra 
omenimii.1 

în  faţa  acestor  vederi,  deopotrivă  unilaterale  şi  greşite,  ur¬ 
mărind  cu  atenţiune  desvoltarea  istorică  a  anului  bisericesc,  mai 
cu  seamă  în  perioda  clasică  a  literaturii  patristice,  adevărul  despre 
bazele  şi  originea  acestuia  ni-se  arată  în  altă  lumină.  Creştinizmui 
dela  început  s’a  afirmat  ca  adevărata  religiune  şi  ca  perfecta  re- 
velaţiune,  atât  ca  fond  cât  şi  ca  formă.  în  timpurile  premergă¬ 
toare  creştinizmului,  Dumnezeu  adecă  descoperise  oamenilor  voia 
sa  numai  în  mod  mijlocit:  popoarelor,  cari  au  stat  afară  de  lu¬ 
mina  revelaţiunii  pozitive,  prin  legile  constante  ale  naturii;  po¬ 
porului  celui  ales  însă  prin  Moisi  şi  profeţi;  acum  însă  (în  cre¬ 
ştin  izm)  a  grăit  oamenilor  prin  ins  aş  Fiul  său,  pe  care  l’a  pus 
moştenitor  tuturor,  prin  care  a  făcut  şi  veacurile  (S.  Pav.  cătră 
Evrei  1.  1 — 2).  Şi  acest  fiu  este  însuş  Domnul  şi  Mântuitoriul 
nostru  lisus  Christos,  întemeietorul  creştinizmului.2  Tot  acest  lisus 
Christos  a  aşezat  şi  întocmit  şi  elementele  cultului  dumnezecsc, 
învăţând  cum  să  ne  rugăm  şi  poruncind  ca  să  ne  închinăm  lui 
Dumnezeu  în  spirit  şi  în  adevăr.  Mai  de  aproape  lisus  Christos 
n’a  întocmit  ordinea  şi  felul  sărbărilor.  Aceste  aşezăminte  ale 
cultului  dumnezeesc  aveau  să  le  desvoalte  mai  departe  Sf.  Apo¬ 
stoli,  Sf.  Părinţi  şi  însaş  biserica  de  mai  apoi.  Şi  au  şi  făcut-o 
întocmind  în  decursul  timpului  anul  bisericesc  aşa  după  cum 
este.  Nu  vom  putea,  ce  e  drept,  susţinea  că  aceasta  întocmire 
biserica  ar  fi  făcut-o  fără  oarecare  înrîurire  externă.  întemeiat 
creştinizmui  în  timpul  şi  în  mediul  celei  mai  dcsvoltate  culturi, 
singur  ca  factor  cultural,  nu  putea  să  ignoreze  cu  totul  cultura 
timpului.  Vom  putea  însă  susţinea  cu  deplină  hotărîre,  că  anul 
bisericii  creştine  nu  este  o  continuare  în  altă  formă  a  diferitelor 
culte  păgâne,  ci  biserica  şi  l’a  întocmit  singură  din  elementele 


1  Cf.  Straus,  das  evang.  Kirchenjahr,  1850. 

2  Cf.  Pletos».  Dogmatica  ort.  pag.  20—23. 


creştinizmului,  dar  după  analogia  anului  sfânt  al  judaizmului  din 
Test.  vechiu.  A  zis  singur  Domnul  nostru  lisus  CHristos:  N'am 
venit  să  stric  legea  şi  profeţii,  ci  să  le  plinesc.  Născut  din  po¬ 
porul  evreu,  cu  doctrina,  cu  vieaţa  sa,  cu  aşezămintele  sale,  n’a 
stricat  legea,  ci  a  perfecţionat-o.  Ba  creştinii  cei  dintâi,  mai  cu 
seama  cei  dintre  evrei,  chiar  urmau  toate  alăturea  cu  dispoziţiile 
legale  ale  Test.  vechiu.  Sfântul  Pavel,  apostolul  neamurilor,  ni-o 
spune  aceasta  când  scrie  Galatenilor:  « Când  nu  cunoştiaţi  pe 
Dumnezeu,  slujiaţi  celor  ce  din  fire  nu  sunt  dumnezei;  acum  însă, 
după  ce  aţi  cunoscut  pe  Dumnezeu,  sau  mai  vârtos  după  ce  v'aţi 
cunoscut  de  Dumnezeu,  cum  vă  întoarceţi  iară  la  cele  slabe  şi 
sărace  elemente,  cărora  iară  din  nou  voiţi  a  sluji?  Voi  păziţi  zi¬ 
lele  şi  lunile,  timpurile  şi  anii.  Mă  tem  ca  nu  cumva  să  mă  fi 
ostenii  la  voi  înzadar .»  (Galat.  4,  8 — 11). 

Pe  temeiul  acestor  adevăruri  istorice  susţinem  cu  toată  ho- 
tărîrea  că,  deşi  anul  bisericesc  creştin  este  întocmit  după  ana¬ 
logia  anului  sfânt  al  judaizmului  din  Test.  vechiu,  el  este  totuş 
al  bisericii  creştine,  întocmit  în  spiritul  acesteia  din  elementele 
cultului  aşezate  de  cătră  Domnul  nostru  lisus  Christos.  Şi  este 
anul  bisericii  nu  întru  atâta  că  ea  îl  sărbează,  ci  pentrucă  acela 
ca  aşezământ  numai  bisericii  are  de  a-şi  datori  existenţa  sa.  Dela 
aceasta,  dela  biserică,  şi-a  luat  începutul  ori  şi  care  sărbare,  a 
oricărei  zile,  a  oricărui  praznic  şi  chiar  întreagă  organizaţiunea 
sa  internă  şi  nu  e  zi  în  an,  carea  să  nu  fie  sfinţită  şi  sacţionata 
de  biserică  şi  rânduită  cu  raport  atât  faţă  de  cea  premergătoare, 
cât  şi  faţă  de  cea  următoare.  Şi  chiar  această  împrejurare,  această 
îngrijire  şi  sancţionare  a  bisericii  a  adus  cu  sine  că  anul  biseri¬ 
cesc  sau  liturgic  ni-se  prezintă  ca  un  întreg  de  cea  mai  admira¬ 
bilă  simetrie  şi  armonie. 

Şi  oare  avut-a  biserica  îndreptăţirea  şi  împuternicirea  pentru 
toate  aceste  lucrări  şi  întocmiri?  Răspunsul  la  această  întrebare 
biserica  ecumenică  a  lui  Christos  pană  când  era  una  şi  nedes¬ 
părţită  ni-1  da  într’un  glas,  că  această  putere  o  are  hărăzită  dela 
întemeietorul  şi  capul  ei,  Domnul  nostru  lisus  Christos,  care  a 
pus-o  sub  conducerea  şi  luminarea  Duhului  sfânt.  Şi  tot  acest 
răspuns  îl  dă  biserica  ortodoxă  şi  astăzi.  Duhul  sfânt  este,  care 
din  acea  mare  zi,  a  Cincizecimii,  când  s’a  pogorît  peste  apostoli, 
vivifică  obştea  creştinească  şi  conduce  biserica  lui  Christos  prin 

apostoli  mai  întâi,  iar  apoi  prin  episcopi,  ca  urmaşii  apostolilor. 
Deci,  ce  biserica  învaţă  şi  dispune,  nu  este  lucrare  simplă  ome¬ 
nească,  ci  este  lucrare  şi  inspiraţie  a  Duhului  sfânt,  carea  se  re¬ 
simte  precum  în  doctrină  aşa  şi  în  vieaţa  practică  bisericească, 
mai  cu  seamă  în  cultul  dumnezeesc  şi  în  timpurile  sacre.  Căci 
întrucât  biserica  a  statorit  anumite  zile  şi  timpuri  de  sărbare, 

A 

aceasta  a  făcut-o  din  luminarea  Duhului  sfânt.  In  urmare,  putem 
zice  că  credincioşii  sărbătorind,  nu  sărbează  zile  rânduite  numai 
după  chibzuinţă  omenească,  ci  sărbează  praznice  ale  Mântuito- 
riului,  pe  cari  singur  a  poruncit,  prin  Duhul  sfânt,  a  se  sârba. 
Pentru  aceea  anul  bisericesc  pe  drept  s’a  numit  şi  anul  Domnului. 

Prelângă  acestea  biserica  în  întocmirea  anului  liturgic  a  mai 
scos  la  iveală  în  mod  admirabil  şi  măreaţa  idee  de  a  ne  pune 
în  vedere,  precum  întreagă  opera  mântuirii,  cu  toate  antecedenţele 
pregătitoare  pentru  aceea,  tocmai  aşa  şi  întreg  trecutul  şi  în¬ 
treaga  sa  vieaţă.  însă  aceste  toate  le  vom  vedea  în  mai  clară 
lumină  atunci,  când  vom  avea  ocazie  să  vorbim  despre  conţinutul 
şi  organizaţiunea  anului  bisericesc.  Greg.  Pletosu. 


RELIGIUNEA  PRIMORDIALĂ  ŞI  ORIGINEA 
RELIGIUNII. 

Originea  religiunii  este  una  dintre  cele  mai  cardinale  între¬ 
bări  nu  numai  în  teologie,  ci  pentru  ştiinţă  în  genere. 

însemnătatea  acestei  întrebări  rezultă  înainte  de  toate  din 
marea  însemnătate  a  religiunii  însaş  pentru  vieaţa  omenească. 
Provenienţa  unui  bun  atât  de  scump,  cum  este  religiunea,  Ia  care 
ţinem  cu  toată  puterea  sufletului  nostru,  trebue  să  ne  intereseze 
foarte  de  aproape,  fiindcă  chipul  cum  Fam  câştigat,  hotăreşte  în 
mare  măsură  valoarea  morală,  ce  i-se  cuvine. 

însemnată  este  întrebarea  despre  originea  religiunii  şi  pentru 
cuvântul,  că  dela  răspunsul  ce  îl  vom  da  depinde,  în  parte,  pă¬ 
rerea  ce  ne  vom  forma-o  despre  fiinţa  religiunii  şi,  cu  deosebire, 
despre  raportul  ei  faţă  de  sufletul  şi  faţă  de  întreaga  vieaţă  su¬ 
fletească  a  omului. 

în  fine  dovadă  despre  marea  ei  însemnătate  ne  dă  şi  inte¬ 
resul  deosebit,  cu  care  a  fost  tratată  în  ştiinţă  din  partea  tuturor 

sistemelor  filozofice.  Fiind  religiunea  cea  dintâi  putere  a  istoriei, 
a  fost  ceva  firesc,  ca  toate  concepţiile  despre  lume  şi  vieaţă  să 
iee  poziţie  şi  să  lămurească,  fiecare  din  punctul  său  de  vedere,  chesti¬ 
unea  originei  ei.  Drept  aceea,  începând  încă  din  cele  mai  vechi 
timpuri,  pănă  astăzi  s’au  stabilit  relativ  la  această  chestiune  o  mul¬ 
ţime  de  hipoteze,  unele  mai  aproape  de  adevăr,  altele  mai  departe 

Chiar  şi  numai  marea  sumedenie  a  acestor  hipoteze  ne  do¬ 
vedeşte,  că  originea  religiunii  este  totodată  şi  una  dintre  cele 
mai  dificile  şi  mai  puţin  sigure  întrebări,  de  aceea  poate  fi  ea 
atât  de  controversată.  Nici  un  martor  ocular  nu  ne-a  lăsat  lă¬ 
muriri  istorice,  din  cari  să  cunoaştem,  cum  s’a  ivit  religiunea 
pentru  întâiaş  dată  în  sânul  omenimii.  Un  Zoroastru,  Buddha, 
Confuciu,  Laotse  şi  alţi  bărbaţi  vestiţi,  de  cari  pomeneşte  istoria 
religiunilor,  nu  au  descoperit  şi  introdus  religiunea  pentru  întâiaş 
oară  între  oameni,  ci  ei  au  fost  cu  toţii  numai  reformatori  ai 
unei  religiuni  deja  existente.  Avem  documente  istorice,  vechi 
de  câteva  mii  de  ani,  cari  mărturisesc  despre  existenţa  religiunii, 
dar  despre  originea  ei  nu  pomeneşte  nici  unul. 

Considerând  dificultatea  acestei  întrebări,  unii  scriitori  au 
renunţat  din  capul  locului  de  a-i  da  un  răspuns  satisfăcător.  Ei 
socotesc  ca  o  zadarnică  cheltuială  de  timp  şi  de  muncă  a  urmări 
astfel  de  chestiuni,  cari  —  aşa  se  zice  —  trec  peste  marginile 
cercetării  exacte  şi  nu  pot  fi  desluşite  nici  odată  îndeajuns. 
Există  doară  destule  probleme  însemnate,  cari  sunt  accesibile 
cercetării,  de  ce  să  ne  mai  spargem  capul  cu  imposibilităţi.  Mai 
cuminte  este  a  ne  stabili  ţinte  accesibile,  iar  nu  iscodirea  înce¬ 
putului  religiunii,  care,  ca  toate  începuturile,  este  acoperit  cu  un 
văl  impenetrabil. 

Această  obiecţiune.  la  primul  moment,  pare  a  fi  raţională, 
judecată  însă  mai  temeinic,  ea  este  superficială  şi  neîndreptăţită. 
De  buna  seamă  există  şi  chestiuni  impenetrabile,  ceeace  rezultă 
din  natura  mărginită  a  spiritului  creat,  dar  —  ce  ne  îndreptăţeşte 
pe  noi  a  stabili  într’o  chestiune  oarecare  apriori  marginile  cer¬ 
cetării  şi  ale  putinţii  noastre  de  a  o  cunoaşte?  N’am  putea  face 
eroarea  de  a  îngusta  prea  degrabă  terenul  celor  accesibile  şi  de 
a  mărgini  pe  nedreptul  puterea  de  prestaţiune  a  raţiunii  omului  ? 1 

1  Dacă  i-se  cuvine  filozofiei  scolastice  a  evului  mediu  vre-un  merit,  apoi  de  sigur 
îl  are  pe  acela  de  a  fi  ridicat  încrederea  omului  în  puterile  de  prestaţiune  ale  raţiunii  sale. 

încercarea  de  a  cerceta  şi  cunoaşte  adevărul  trebue  întreprinsă 
şi  cine  ne  poate  spune  înainte,  că  o  astfel  de  încercare  nu  va 
ajunge  la  rezultat,  câtă  vreme  este  ştiut,  că  pe  aceasta  cale  s’au 
făcut  toate  descoperirile.  Este  o  doctrină  foarte  comoadă  acest 
agnoticism /  care  îndată  ce  dă  de  chestiuni  mai  anevoioase,  se 
plânge  de  durere  de  cap  şi  nu  mai  vrea  să  cugete. 

Pe  lângă  acestea,  trebue  să  se  ţină  seamă  de  însemnătatea 
faptului,  că  fără  de  cunoaşterea  începuturilor,  istoria  însaş  devine 
o  enigmă  nedeslegată,  un  sfinx  neînţeles.  Fără  să  stee  la  baza 
cercetărilor  şi  consideraţiilor  istorice  o  puternică  şi  bine  înche¬ 
iată  concepţie  despre  lume  şi  vieaţă,  care  să  ştie  da  răspuns 
mulţămitor  supremelor  probleme  ale  existenţii,  nu  poate  exista 
o  deplină  şi  temeinică  pricepere  a  istoriei.  Istoria  este  o  desvol- 
tare  de  vieaţă  şi,  ca  oricare  desvoltare,  ea  purcede  dela  un  în¬ 
ceput  şi  merge  spre  o  ţintă.  Fără  să  cunoaştem  acest  început 
şi  această  ţintă,  desvoltarea  întreagă  se  pierde  în  infinit  şi  noi 
nu  o  putem  pricepe  cum  se  cuvine,  fiindcă  numai  ceeace  este 
cuprins  între  margini  hotărîte,  ce  reprezintă  o  unitate,  un  întreg 
organic,  poate  fi  priceput  de  mintea  omenească.  Prin  urmare, 
cunoaşterea  începuturilor  este  o  condiţie  şi  o  presupunere  indis- 
penzabilă  pentru  o  cât  mai  complectă  concepţie  a  istoriei.  Cu 
tot  dreptul  afirmă  profesorul  (dela  Berlin)  Paulsen ,  că:  deşi  în 
ştiinţele  istorice  «momentele  singuratice  au  o  importanţă  nemij¬ 
locită,  totuş  interesul  care  însufleţeşte  toate  cercetările  este  între¬ 
barea:  de  unde  vine  şi  încotro  merge  vieaţa  istorică  în  genere? 
Dacă  această  întrebare  ne-ar  fi  indiferentă,  interesul  şi  studiul 
istoriei  ar  lâncezi.»  Şi  religiunea  este  vieaţă  istorică,  trăită  încă 
de  întreaga  omenire,  deci  chestiunea  originei  sale  trebue  lămu¬ 
rită.  Cu  directă  privire  Ia  această  chestiune  se  provoacă  filologul 
Max  Miiller  la  vechiul  adevăr,  că  nici  un  lucru  nu-1  putem  pri¬ 
cepe  îndeajuns,  fără  să-i  cunoaştem  începutul.  Multe  putem  şti 
şi  despre  religiune,  dar  cu  toate  acestea  religiunea  însaş  va  ră¬ 
mânea  pentru  noi  neînţeleasă  «dacă  nu  vom  urmări-o  pănă  la 
cele  dintâi  izvoare,  din  cari  purcede  ea». 

în  fine,  necesitatea  unei  lămuriri  a  întrebării  despre  originea 
religiunii  se  impune  şi  din  motivul  de  a  preîntimpina  mulţimea 

1  Dela  grecescul :  ctptoOroc  —  necunoscut,  ce  nu  se  poate  cunoaşte. 

răspunsurilor  rătăcite  câte  i-s’au  dat.  O  resignare  sceptică  faţă 
de  această  întrebare  ar  însemna  încurajarea  erorii  şi  desconside¬ 
rarea  adevărului,  care  este  cel  mai  mare  păcat  împotriva  menirii 
ce  o  are  raţiunea  omului:  de  a  cunoaşte  adevărul. 

Nu  vrem  să  ne  extindem,  în  expunerile  ce  vor  urma,  asupra 
tuturor  hipotezelor  câte  s’au  stabilit  referitor  la  întrebarea  despre 
originea  religiunii,  pentrucă  prea  ne-am  abate  dela  ţinta  proprie, 
care  ne-am  fixat-o.  Vom  atinge  numai  unele  hipoteze,  pe  cari 
nu  le  putem  încunjura.  Combaterea  erorii  pe  toată  linia  este,  ce 
e  drept,  o  procedură  negativă,  care  se  poate  întrebuinţa  cu  succes 
pentru  a  pregăti  isbânda  adevărului,  în  cazul  de  faţă  însă,  credem 
a  fi  suficientă  dovada  pozitivă,  care  va  da-o  adevărul  însuş  pentru 
sine  şi  numai  expunându-1. 

Fiind  religiunea  —  ceeace  am  dovedit  în  articolul  trecut  — 
o  faptă  general  omenească  şi  o  putere  spirituală-morală  adânc 
concrescută  cu  fiinţa  sufletească  a  omului,  socotim  pe  deplin  în¬ 
dreptăţită  concluziunea,  că:  omul  n’a  putut  exista  nici  când  fără 
religiune.  Prin  urmare:  începutul  religiunii  cade  deodată  cu  în¬ 
ceputul  genului  omenesc. 

Având  a  lămuri  originea  religiunii,  trebue  să  punem  deci 
astfel  întrebarea:  cum  a  ajuns  omul  la  începutul  începutului  său 
în  posesiunea  religiunii?  Se  pare  îndrăzneaţă  această  întrebare, 
căci  cine  a  putut  fi  la  acel  proces  al  începutului  dintâi  al  reli¬ 
giunii  martor  de  faţă,  care  să  ne  fi  spus  cum  a  decurs  el?  Dar 
pe  lângă  toată  greutatea  unei  asemenea  întrebări,  să  nu  ne  pierdem 
totuş  nădejdea  de  a-i  da  răspunsul,  care  ni-se  cere. 

în  mare  măsură  ne  vom  înlesni  acest  răspuns,  dacă  vom 
stabili  mai  întâi  cu  ajutorul  dovezilor  ce  ne  stau  la  dispoziţie:  care 
a  fost  religiunea  primordială  a  omenirii  şi  ce  caracter  a  avut  ea. 

Ştiinţa  istoriei  religiunilor  ne  învaţă,  că  —  deşi  toate  popoa¬ 
rele  au  religiune  — -  totuş,  ele  nu  au  una  şi  aceiaş  religiune,  ci 
se  deosebesc,  adeseori  foarte  mult,  prin  credinţele  religioase 
cari  le  mărturisesc.  Dintre  acele  credinţe  unele  sunt  mai  curate 
şi  mai  înalte,  altele  sunt  mai  inferioare,  chiar  şi  atât  de  inferioare, 
încât  unii  scriitori  nici  nu  voesc  să  le  mai  numere  la  categoria 
religiunii.  Unele  popoare  adorează  un  singur  Dumnezeu,  ele  sunt 
deci  monoteiste;  altele  se  închină  la  doi  Dumnezei,  acestea-s 

dualiste;  altele  la  mai  mulţi  Dumnezei,  de  aceea  se  numesc  po- 
liteiste;  unele  au  cultul  spiritelor,  care  se  zice  animizm;  altele 
adorează  obiecte  neînsufleţite  şi  se  ehiamă  fetişiste  etc.  Cu  un 
cuvânt;  există  o  mare  mulţime  de  forme  foarte  deosebite,  în  cari 
ni-se  înfăţişează  religiunea  în  vieaţa  sufletească  a  popoarelor  pă¬ 
mântului.  întrebarea,  care  ne  interesează  pe  noi  acum  este:  care 
dintre  aceste  forme  ale  r eliziunii  stă  la  începutul  genului  omenesc? 
Ce  religiune  a  avut  omenirea  primitivă? 

Cu  privire  la  această  întrebare  există  mai  multe  păreri.  Una 
dintre  cele  mai  discutate,  care  a  câştigat  mulţi  aderenţi,  este  fără 
îndoială  părerea  evoluţionizmului  materialist  al  zilelor  noastre,  care 
vrea  să  extindă  teoria  evoîuţiunii  naturale  şi  asupra  vieţii  ome¬ 
neşti  şi  a  istoriei  întregi  cu  toţi  factorii,  cari  o  constitue.  Ade¬ 
renţii  acestui  evoluţionizm  susţin,  că  omenirea  s’a  desvoîtat  pănă 
la  stadiul  culturii  de  astăzi  dintr’o  completă  stare  de  barbarie 
animalică,  dintr’o  stare  cam  ca  cea  a  popoarelor  aşa  numite  săl¬ 
batice  de  astăzi.  întreaga  desvoltare  culturală  a  omenirii  nu  este 
altceva,  decât  continuarea  acelui  proces  colosal,  care  şi-a  luat 
începutul  deodată  cu  formaţiunea  universului  şi,  care  decurge  cu 
necesitate  meclianică  după  inviolabilele  legi  ale  naturii.  Alţi  fac¬ 
tori,  cauze  şi  temeiuri  de  altă  natură,  cari  să  ne  explice  cele  ce 
există  şi  se  petrec  în  lume,  afară  de  cauzalitatea  rigidă  a  legilor 
naturii,  nu  există  şi  nu  se  pot  admite.  Tot  ce  există  şi  se  pe¬ 
trece  în  lume,  este  a  se  explica  după  acelaş  metod,  care  are  va¬ 
loare  în  ştiinţele  naturale. 

Această  concepţie  mechanică  despre  lume  şi  vieaţă  vrea 
astăzi  să  fie  hotărîtoare  şi  pentru  explicarea  şi  judecarea  religiunii 
si  a  tuturor  religiunilor.  Fără  să  ţină  seama  de  învăţătura  istoriei, 
despre  chipul  cum  a  decurs  procesul  vieţii  religioase  a  omenirii, 
această  concepţie  stabileşte  apriori  legea  desvoltării  acelui  proces, 
pe  care  apoi  îl  modulează  prin  fel  şi  fel  de  Interpretări  arbitrare, 
pană  ce  se  potriveşte  în  formele  legii  preconcepute.  Avem  astăzi 
câteva  formulare  de  acest  fel  numite:  « arbori  genealogici  ai  reli¬ 
giunilor»?  cari  vreau  să  ne  arete  fazele  ce  le-a  percurs  vieaţa  re- 

1  Mai  cunoscut  este  arborele  genealogic  al  religiunilor,  pe  care  l’a  stabilit  en¬ 
glezul  John  Lubhock  (Die  Entstehung  der  Civilisation  p.  172  şi  276  sg.)  astfel:  stadnil- 
1)  ateismul,  2)  fetişizmul,  3)  totemizmul,  4)  şamam'zmul,  5)  idololatria  antropomorfistă, 
6)  monoteizmu!  cu  credinţa  într’un  singur  Dumnezeu  transcendent  şi,  în  fine,  în  al  7-lea 
stadiu,  moralitatea  a  fost  adusă  în  legătură  cu  religiunea. 

ligioasă  a  omenirii  în  desvoltarea  sa  istorică.  Legea  evoluţiunii  i 
aplicată  la  religiune  este  formulată  astfel :  toate  formele  mai  su¬ 
perioare  ale  religiunii  s’au  desvoltat  treptat  în  decursul  timpurilor 
din  forme  mai  inferioare. 

Care  este  însă  acea  formă  a  religiunii,  dela  care  a  purces 
întregul  proces  de  desvoltare  sau  care  este  religiunea  primordială 
şi  cum  s’a  ivit  ea?  Toţi  evoluţioniştii  convin  în  părerea,  că  la 
începutul  desvoltării  religiunilor,  trebue  să  stee  necondiţionat  re¬ 
ligiunea  cea  mai  rudimentară  şi  —  deoarece  puterile  sufleteşti 
ale  omului  primitiv  erau  încă  nedesvoltate  —  izvorul  acelei  re- 
Iigiuni  n’avem  să-l  căutăm  în  înaltele  porniri  ale  sufletului,  ci  în 
vre-o  nizuinţă  senzuală,  practică,  de  ordin  inferior,  pentru  a  cărei 
rnulţămire  aştepta  omul  primitiv  sprijinul  unor  fiinţe  înzestrate  cu 
puteri  mai  înalte.  Astfel  a  fost  iscodită  pentru  întâiaş  dată  cre¬ 
dinţa  în  Dumnezeu!  In  privinţa  întrebării:  care  dintre  toate  re- 
ligiunile,  cari  au  existat  şi  mai  există,  este  anume  forma  cea  mai 
rudimentară,  se  deosebesc  părerile  evoluţioniştilor,  de  aceea  unii 
consideră  una,  alţii  altă  formă  ca  religiunea  primordială. 

Cinstea  de  a  sta  la  începutul  desvoltării  religiunilor,  i-au 
dat-o  unii  evoluţionişti fetisizmului.1 2  Deci  ca  fetişist,  adecă  ca  ado¬ 
ratorul  unor  obiecte  naturale  sau  artificiale,  şi-a  început  cursul 
vieţii  religioase  omul  primitiv,  care  —  ca  şi  fetişistii  de  astăzi 
îşi  capacita  Dumnezeul  său  prin  mijloace  nu  tocmai  cucernice  şi 
în  duhul  blândeţii,  ca  să-i  împlinească  dorinţele  inimii  şi  de  cumva 
acel  Dumnezeu  se  arăta  renitent  sau  neputincios,  îl  schimba  cu 
altul,  care  promitea  mai  mult. 

Dar  cum  a  ajuns  omul  primitiv  la  religiunea  fetişizmului  ? 
Evoluţioniştii  vreau  să  ne  prezinte  fetişizmul  ca  productul  natural 
a!  unui  proces  necesar  în  modul  de  gândire  al  omului  primitiv 
astfel:  - 

Mergând  odată  omul  din  starea  sălbătăciei  primitive  în  vre-o 
întreprindere  d.  ex.  la  luptă,  la  vânat  etc.  a  găsit  în  cale  un  o- 
biect  mai  bătător  la  ochi  b.  o.  o  scoică,  o  piatră  strălucitoare  etc. 


1  Cu  numirea  feiiiţos  (dela  facticos  =  făcut  de-  mână  omenească,  ceva  artificial 
apoi  şi  ceva  nenatural,  vrăjitoresc)  au  însemnat  unii  matrozi  portugezi  amuletele  şi  ta- 
lizmanele  ce  le  adorau  Negrii  litoralului  auriu.  Cuvântul  fetiş  l’a  pus  în  circulaţie  scri¬ 
itorul  francez  de  Brosses  la  anul  1760. 

2  Cf.  „Universalitatea,  fiinţa  şi  originea  religiunii"  de  Dr.  Vasilie  Găina.  Cer¬ 
năuţi,  1899,  pag.  133  seg. 


şi  în  naivitatea  sa  copilărească,  i-a  atribuit  vieaţă  după  analogia 
propriei  sale  vieţi.  întreprinderea,  din  întâmplare,  i-a  reuşit.  Coin¬ 
cidenta  întâmplătoare  între  aflarea  unor  obiecte  mai  bătătoare  la 
ochi  şi  între  reuşita  unor  întreprinderi,  s’a  putut  repeţi  de  două, 
de  trei  sau  chiar  de  mai  multe-ori,  astfel  că  omul  primitiv  a 
ajuns  să  stabilească  o  legătură  cauzală  între  obiectele  găsite  şi 
între  reuşita  întreprinderilor  sale,  atribuind-o  pe  aceasta  din  urmă 
celor  dintâi.  De  aici  uşor  a  făcut  concluziunea,  că  obiectele  gă¬ 
site  nu  sunt  obiecte  de  rând,  ci  ele  sunt  înzâstrate  cu  puteri  mai 
înalte,  prin  cari  pot  înrâuri  asupra  destinelor  sale,  de  aceea  a  aflat 
cu  cale  să  le  adoreze,  ca  să  le  predispună  în  favorul  său.  In  urma 
acestui  proces  psihologic,  cred  unii  evoluţionişti  că  a  ajuns 
omul  primitiv  la  religiunea  fetişizmului,  dela  care  urmaşii  săi  au 
progresat  succesiv  Ia  forme  tot  mai  superioare. 

S’a  putut  aşa  ceva?  Fost-a  cu  putinţă  să  răsară  religiunea 
dintr’un  izvor  atât  de  tulbure,  religiunea ,  care  mai  mult  decât 
oricare  altă  putere  istorică  a  povăţuit  vieaţa  omenească  spre 
ţintele  şi  idealele  cele  mai  înalte  şi  mai  frumoase?  Ceeace  i-a 
servit  omului  ca  cel  mai  curat  îndemn  spre  cele  mai  eroice  fapte 
ale  jertfirei  de  sine,  înăbuşindu-i  pornirile  egoizmului,  putut-a  să 
răsară  din  ceva  ce  îi  este  tocmai  contrar;  din  impuise  egoiste, 
animalice?  O  astfel  de  explicare  este  o  luare  în  deşerta  numelui 
ştiinţii  şi  ne  cuprinde  mirarea,  că  a  putut  câştiga  teren  tocmai  în 
timpul  de  astăzi,  care  între  altele  se  laudă  şi  cu  un  senz  des- 
voltat  pentru  cele  istorice.  Există  în  logică  o  lege  de  îndrumare 
a  minţii  sănătoase  spre  adevăr  şi  aceea  lege  ne  spune,  că  orice 
efect  trebue  să  aibă  o  cauză  suficientă ,  care  l’a  produs.  O  cauză 
suficientă  trebue  să  căutăm  deci  şi  pentru  fapta  religiunii,  dacă 
într’adevăr  voim  s’o  explicăm ,  pentrucă  din  începuturi  şi  motive 
atât  de  inferioare  şi  accidentale  cum  afirmă  evoluţioniştii,  ea  ră¬ 
mâne  neesplicabilă. 

Hipoteza  evoluţionistă  explică :  mergând  odată  omul  primitiv 
în  vre-o  întreprindere  oarecare  a  găsit  în  cale  un  obiect  strălu¬ 
citor,  căruia  i-a  ascris  vieaţâ.  Curioasă  explicare!  căci  admiţând 
chiar  —  ceeace  nu  pot  dovedi  evoluţioniştii  —  că  forţa  intelec¬ 
tuală  a  omului  primitiv  a  fost  foarte  nedesvoltată,  totuş  atâta 
naivitate  şi  lipsă  de  putere  distinctivă,  ca  să  ascrie  unui  obiect 
brut,  vieaţă,  nu  aflăm  nici  la  sălbaticul  cel  mai  sălbatic.  Vieaţa 

şi  moartea  sunt  două  fenomene  atât  de  vrăşmaş  opuse  unul 
altuia,  cari  au  impresionat  totdeauna  atât  de  adânc  sufletul  omului, 
încât  limba  omenească  abia  cred  să  mai  poată  exprima  cu  o  aşa 
pregnanţă  prăpastia  ce  desparte  două  contraste. 

Explicarea  continuă:  răuşindu-i  omului  primitiv  întreprinde¬ 
rile,  a  atribuit  aceste  răuşite  obiectelor,  pe  cari  (e-a  găsit  şi  pe 
cari  le-a  considerat  apoi  că  fiind  înzestrate  cu  puteri  mai  înalte, 
supraomeneşti,  divine.  In  acest  punct  se  poticneşte  mai  rău  toată 
explicarea.  Un  obiect  strălucitor  de  bună  seamă  a  putut  atrage 
atenţiunea  omului  primitiv,  dar  care  este  puntea  de  trecere  dela 
impresia  ce  i-a  făcut-o  un  astfel,  de  obiect ,  până  la  idea  despre  o 
fiinţă  transempirică,  supraomenească,  divină?  Cum  a  putut  pro¬ 
duce  în  conştiinţa  omului  primitiv  un  obiect  brut  idea  divinităţii  ? 
aceasta  este  ce  nu  putem  pricepe  de  loc.  E  atât  de  mare  pră¬ 
pastia  în  gândire  dela  impresia  unui  astfel  de  obiect,  fie  el  ori 
cât  de  strălucitor,  pănă  la  concepţia  unei  fiinţe  divine,  încât  omul 
primitiv,  ca  şi  cel  mai  cult,  n’a  putut-o  trece  nici  decum  în  urma 
unei  -  necesitări  psihologice  ,  ci  numai  printr’un  salt,  care  nu  poate 
fi  explicat  din  temeiuri  psihologice.  Omul  primitiv,  după  această 
explicare  se  aseamănă  cu  vestitul  din  povestea  vorbei,  care  căzând 
într’o  apa  adâncă  s’a  prins  de  propria  lui  chică  ca  să  nu  se 
cufunde.  Este  evident,  că  înainte  de  ce  a  atribuit  omul  primitiv 
unui  bât,  unei  pietri  sau  altui  obiect  de  acest  fel,  puteri  mai  înalte, 
divine,  prin  cari  să  poată  înrîuri  asupra  sorţii  sale,  fericindu-1  sau 
nefericindu-1,  necondiţionat  a  trebuit  să  aibă  în  conştiinţa  sa  idea 
despre  astfel  de  puteri,  pentrucă  o  calitate  sau  putere,  pe  care 
el  n’a  cunoscut-o  absolut  de  loc,  n’a  putut-o  atribui  nimănui.  Numai 
dupăce  a  avut  în  conştiinţa  sa  ca  predicat  idea  despre  o  fiinţă 
divină  a  putut-o  concorda  cu  anumite  subiecte  d.  ex.  cu  o  scoică, 
un  băţ,  o  piatră,  un  os  etc.  Prin  urmare,  fetişizmul  nu  explică,  ci 
presupune  deja  existenţa  reiigiunii.  Nu  putem  accentua  îndestul 
acest  moment,  care  este  de  cea  mai  mare  importanţă  în  toată 
chestiunea  ce  ne  preocupă,  deoarece  el  ne  dovedeşte,  că  omul  pri¬ 
mitiv  a  avut  mai  întâi  concepţia  înaltă  a  divinităţii  şi  numai  ulterior 
a  adus-o  în  legătură  cu  subiecte  mărginite,  inferioare,  materiale. 
Fetişizmul  este  deci  o  degenerare  dela  concepţii  religioase  mai  înalte. 

Ca  o  astfel  de  degenerare  ni-se  înfăţişează  fetişizmul  şi  în 
istoria  religiunilor.  Cercetările  etnografice  şi  istorico-religionare, 

ce  s’au  făcut  asupra  popoarelor  fetişiste  de  astăzi,  au  dovedit, 
că  nici  o  religiune  nu  constă  numai  din  fetişizm.  Chiar  şi  tribu¬ 
rile  de  tot  inferioare  ale  Negrilor  africani  au,  pe  lângă  cultul 
fetişist,  idei  religioase  mai  superioare,  chiar  şi  credinţa  într’un 
zău  suprem  depărtat  de  obiectele  lumii  şi  mai  presus  de  fire. 
De  unde  au  acei  Negrii  astfel  de  idei  superioare  şi  cum  au  ajuns 
să  le  aducă  în  legătură  cu  cultul  şi  credinţele  înguste  ale  feti* 
şizmului?  Această  întrebare  cu  adânc  temei  psihologic  nu  poate 
fi  deslegată,  dacă  considerăm  fetişizmul  ca  forma  în  care  s'ati 
concretizai  cele  dintâi  im  puise  religioase  ale  sufletului  omenesc.  Ea 
poate  fi  deslegată  numai  aşa,  dacă  considerăm  acele  idei  mai 
înalte  din  cultul  fetişist  ca  rămăşiţele  unei  credinţe  anterioare ,  iar 
fetişizmul  ca  o  decadenţă  dela  acea  credinţă.  Dela  alte  popoare 
nu  le-au  putut  împrumuta,  pentrucă  fetişistii  au  trăit  în  cea  mai 
desăvârşită  izolare  de  popoarele  culturale  şi  astfel  au  fost  feriţi 
de  orice  influinţe  străine. 

Adorarea  a  multor  fetişi  ai  popoarelor,  cari  au  o  istorie,  poate 
fi  explicată  din  « antecedenţe  istorice  şi  psihologice »,  de  ex.  idolii 
mai  vechi  ai  Grecilor  şi  ai  Romanilor  au  fost  pietrii,  despre  cari 
se  credea,  că  au  căzut  din  ceriu.  Fetişii  de  peatră  ai  unor  săl¬ 
batici  au  fost  pietrii  aşâzate  pentru  a  eterniza  un  câmp  de  luptă, 
un  loc  de  judecată,  mormântul  unui  rege  etc. 

Dacă  fetişizmul  ar  fi  forma  primordială,  dela  care  a  purces 
desvoltarea  progresivă  a  retigiunilor  —  după  cum  afirmă  evolu- 
ţioniştii  —  atunci  nu  putem  înţelege  cum  de  au  rămas  popoarele 
fetişiste  de  astăzi  încă  tot  la  începutul  acelei  desvoltări?  Cum 
de  s’au  subtras  în  curgerea  atâtor  veacuri  c'.e  sub  puterea  legii 
generale  a  evoluţiunii  religionare  ?  Evoluţioniştii  răspund,  că  acele 
popoare  sunt  petrefacte.  Fie!  dar  să  nu  trecem  cu  vederea,  că 
şi  petrefactele  sunt  rămăşiţele  unei  vieţi  anterioare,  a  unei  vieţi 
moarte,  care  numai  poate  reînvia.  O  astfel  de  rămăşiţă  degene¬ 
rată  a  unei  vieţi  religioase  anterioare  este  şi  fetişizmul  popoa¬ 
relor  de  astăzi,  de  acea  acele  popoare  nu  pot  evolua  la  o  treaptă 
mai  superioară  a  conştiinţă  religioase,  -  dar  ele  nu  pot  nici 
degenera  mai  în  jos,  semn,  că  fetişizmul  este  etapa  cea  mai  din 
urmă  a  unei  mişcări  religioase  regresive. 

Că  nu  fetişizmul  este  forma  primordială  a  religiunii  vom  do¬ 
vedi  şi  prin  cele  ce  vor  urma.  N.  Bălan. 

APOSTOLI  A. 


Apostolia  sau  misiunea  de  a  fi  slugitor  al  bisericii  lui  Chri- 
stos,  e  o  instituţiune  pozitivă.  Ea  se  motivează  ca  atare,  în  primul 
loc,  prin  originea  sa  dumnezeiască,  iar  în  raportul  înţelesului  ome¬ 
nesc  prin  importanţa  sa  reală,  ce  o  are  —  şi  a  dovedit  că  o  are 
—  în  vieaţa  popoarelor  ca  şi  în  a  indivizilor. 

Zisese  adecă  Domnul  cătră  ucenicii  săi:  <Eu  sunt  lumina 
lumii»1;  «Voi  sunteţi  prietinii  mei»8;  «Voi  sunteţi  sarea  pămân¬ 
tului,  dacă  se  va  strica  sarea,  cu  ce  se  va  săra?...  Voi  sunteţi 
lumina  lumii ...  nu  se  va  aprinde  lumina  ca  să  se  pună  sub  obroc, 
ci  în  sfeşnic  ca  să  lumineze  tuturor....  Aşa  să  lumineze  lumina 
voastră  înaintea  oamenilor,  ca  să  vază  ei  faptele  voastre  cele 
bune  şi  să  mărească  pe  Tatăl  din  ceriuri»  3;  «V’am  zis  vouă  prie¬ 
tini,  căci  toate  câte  am  auzit  dela  Părintele  meu,  am  arătat  şi 
vouă»4;  «Precum  m’a  trimis  pe  mine  Tatăl,  şi  eu  vă  trimit  pe 
voi»  5;  «Drept  aceea  mergând,  învăţaţi  toate  naţiunile,  botezân- 
du-le  în  numele  Tatălui  şi  al  Fiului  şi  al  sfântului  Duh,  învă- 
ţându-le  să  păzească  toate  câte  am  poruncit  vouă,  şi  iată,  eu  cu 
voi  sunt  pănă  la  sfârşitul  veacului»  6. 

lată  deci  baza  pozitivă  a  apostoliei  creştine  şi  universalitatea 
acestei  misiuni. 

Apostolia  c  instituită  de  Christos  pentru  a-L  reprezenta  pe 
pământ  şi  a  povăţuî  pe  om  la  perfecţiune ;  pentru  a  făptui  această 
desăvârşire  prin  lumina  cuvântului  sau  a  învăţăturii  şi  prin  edi¬ 
li  cătoarea  pildă  a  faptelor  bune. 

Câtă  însemnătate  zace  în  aceste  cuvinte.  Dacă  adecă  stăm 
a  ne  gândi  asupra  originii  şi  scopului  apostoliei. 

O,  de  s’ar  imprima  cât  mai  adânc  conştiinţa  misiunii  apo¬ 
stolice  şi  în  sufletele  celor  cărora  s’a  încredinţat  fie  şi  numai  o 
mică  parte  din  darul  de  a  conduce  destinele  bisericii  noastre . . . 

Pentrucă  importanţa  reală  a  apostoliei  ni-o  mărturiseşte  tre- 


1  Ioan  VIII.  12 

2  Ioan  XV.  14, 

:i  Matei»  V.  13 — 16. 

**  :  M  ’*4p 

4  Ioan  XV.  15. 

6  Ioan  XX.  21. 

5  Matei»  XXVIII.  19-20. 

cutul  istoric,  lung,  al  vieţii  bisericii.  Istoria  bisericii  creştine,  pe 
fiecare  din  paginile  sale,  ne  dă  câte-o  mărturie  despre  efectele 
apostoliei  lui  Christos;  dar  şi  mai  mult  străluci  ea  atunci,  când 
purtătorii  acestei  misiuni  au  fost  pătrunşi,  în  sufletul  şi  activitatea 
lor  de  sfinţenia  şi  de  rostul  misiunii. 

Nu  trebuiră  nici  trei  sute  de  ani  pănă  ce  o  astfel  de  apo- 
stolie  schimbă  întreagă  faţa  lumei  vechi.  Pe  ruinile  unui  haos 
de  fărădelegi  şi  de  întunerec  moral,  se  înălţă  triumfând,  în  nu¬ 
mele  Nazarineanului  răstignit  pe  lemnul  de  ocară,  opera  de  re¬ 
generare  sufletească  şi  de  îndrumare  culturală  nouă  alor  nişte 
pescari  şi  oameni  de  rând,  «neînvăţaţi,  neelocvenţi,  neînsemnaţi, 
săraci,  cari  nu  aveau  nici  patrie,  nici  tesaure,  nici  mărire,  nici 
ştiinţă»,  cum  le  zice  sfântul  Ioan  Gură  de  aur  cari  însă  aveau 
tăria  credinţii,  conştiinţa  misiunii  şi  neînfricata  voinţă  de  a  va¬ 
lora  misiunea  dela  Domnul. 

Gândeşte-te  —  zice  acelaş  sfânt  Gură  de  aur  -  ce  lucru 
mare  este  a  umplea,  într’un  timp  aşa  de  scurt,  tot  pământul  cu 
biserici,  a  aduce  la  căinţă  atâtea  popoare,  a  îndemna  atâtea  na¬ 
ţiuni  să-şi  părăsească  religiunile  moştenite  şi  să  desrădăcineze  o 
datină  înrădăcinată;  Ca  ele,  tirania  poftei  rele,  puterea  răutăţii,  să 
o  scuture  ca  pulberea;  ca  ele,  altarele,  templele  (capiştele  idoleşti), 
idolii,  secretele,  solemnităţile  profane  şi  splendoarea  necurată,  să 
o  nimicească  ca  fumul».2 

Gândeşte-te,  zic  şi  eu,  cetitorule!  şi  dă-ţi  seama,  că  stai  în 
faţă  cu  o  misiune  dela  Celce  toate  le  poate;  că  ai  a  face  cu 
nişte  rezultate  mai  presus  de  vrerile  şi  putinţele  omului,  şi  că, 
pe  lângă  ajutorul  Întemeietorului  apostoliei,  celuice  s’a  promis  a 
petrece  în  veac  cu  apostolii  săi,:i  mai  avem  a  face  şi  cu  un  factor, 
atârnător  dela  individualitatea  morală  omenească  a  apostolului, 
cu  tăria  sufletească  a  abnegaţiunii ,  de  a  se  lăpăda  de  sine  şi  a 
trăi  pentru  slujba  apostoliei. 

Aceasta  virtute,  a  abnegaţiunii,  a  fost  atât  de  viuă  în  sufle¬ 
tele  apostolilor,  încât,  vorbind  de  trei  evangelişti,  aceştia  de  cinci 
ori  cuprind  în  scris  porunca  lăpădării  de  sine.  Mateiu  J,  Marcu  5 


'  Ioan  Chrys. :  Adversus  Iudaeos  et  Geritiles. 
3  1.  c. 

3  Mateiu  XXVIII.  20. 

4  Mateiu  XVI.  24. 

4  Marcu  VIII.  34. 

şi  Luca 1  îl  exprimă  întâi  în  formă  afirmativă:  De  vrea  cineva  să 
vină  după  mine,  să  se  lapede  de  sine,  să-şi  iee  crucea  sa  şi  să-mi 
urmeze.  Apoi,  separat,  Mateiu 2  şi  Luca 3  repeţesc  acelaş  ordin 
în  termini  negativi:  Cel  ce  nu- şi  ia  crucea  sa,  şi  nu-' mi  urmează, 
nu  este  vrednic  de  mine. 

Cuvântul  acestui  ordin  a  şi  prins  rădăcini  în  cei  cărora  li-a 
sunat.  Numai  o  muncă  pătrunsă  de  abnegare  a  putut  produce  re¬ 
zultatele  istorice  ale  creştinizmului,  fără  păreche  în  istoria  ome- 
nimii. 

Abnegaţiunea  a  fost  în  întreg  trecutul  istoric  al  bisericii  po¬ 
doaba  sufletească  cea  mai  aleasă  a  acestor  slujitori  ai  celor  sfinte ; 
a  fost  stânca  de  care  s’au  frânt  toate  pornirile  vrăjmăşeşti  şi  a 
fost  si  cheia  tuturor  izbânzilor  mari. 

j 

Darul  apostoliei  Ta  sfinţit  pe  cel  ce  a  îmbrăcat  acest  dar, 
iar  omul,  îmbrăcat  în  acest  dar  de  sus,  a  dat  dovada  cea  mai 
strălucită :  ce  însemnează  conştiinţa  oficiului  şi  împlinirea  datorin- 
telor  acestuia. 

7 

Prin  munca  conştienţioask  şi  stăruitoare  a  celui  convins  că 
are  misiunea  apostoliei,  s’a  ajuns  ca  biserica  lui  Christos  să  re¬ 
formeze  întreagă  vieaţa  lumii,  nu  numai  pe  terenul  dogmatic  sau 
de  credinţă  şi  moral,  şi  nu  numai  în  întocmirile  sociale,  politice 
şi  culturale,  ci  şi  mai  mult:  al  apostoliei  creştine  este  şi  acel 
merit,  că  gândirii  omeneşti  i-s’a  imprimat  chiar  pecetea  creştiniz¬ 
mului. 

Ştiţi  cine  ni-o  spune  aceasta?  Nimenea  altul  mai  competent, 
decât  nişte  personagii,  cari  se  privesc  de  altfel  a  fi  fiecare  câte 
o  negaţie  întrupată  a  creştinizmului:  Rousseau  şi  Emil  du  Bois- 
Reymond.  Cel  dintâi  zice:  Eu  nu  ştiu,  de  ce  se  ascrie  progresului 
filosofiei  morala  frumoasă  din  cărţile  noastre;  această  morală  a 
fost  creştină  înainte  de  a  fi  fost  filozofică.  Iar  cel  de  al  doilea 
un  Bileam  modern  cum  i-se  mai  zice  —  care  respinge  nu 
numai  creştinizmul,  ci  în  general  orice  credinţă,  a  recunoscut, 
de  asemenea,  că  ştiinţa  modernă  e  creştină. 

Vine  deci  păgânizmul  modern,  ştientific,  şi  în  vreme  ce  cu 
mână  sacrilegă  izbeşte  în  instituţiunile  seculare  şi  rodnice  în  pro- 


1  Luca  IX.  23. 

3  Mateiu  X.  38. 
Luca  XIV.  27. 

povăduirea  luminii  şi  progresului,  îşi  mărturiseşte  tot  atunci  in¬ 
ferioritatea  şi  neputinţa  morală. 

Trufia  ştiinţii  omeneşti  e  îngenunchiată  înaintea  forţei  divine 
a  creştinizmului  calumniat. 

....  D’apoi  că  şi  Cliristos,  cel  ocărît  şi  scuipat,  bătut  şi  ucis 
pe  lemnul  de  ocară  a  vremii  de  atunci,  închis  în  mormânt  sigilat 
de  peatră  şi  păzit,  încă  a  înviat. 

învăţătura  Lui  încă  poate  fi  ocărită,  suprimată  chiar  pentru 
moment,  de  cătră  falşii  cugetători  ai  timpului  nostru,  cari  îşi  fău¬ 
resc  gândirei  lor  idoli  din  lucrurile  pământeşti,  —  dar  totuş,  aceea 
învăţătură  e  menită  pentru  izbândă. 

Numai  cât  purtătorii  apostoliei  lui  Christos  să  fie  pătrunşi 
de  darul  ce  li-s’a  dat:  să-şi  valoreze  darul  de  sus  cu  lăpădare 
de  sine. 

Scoatem  câteva  coneluziuni  pentru  noi. 

Slujitorilor  bisericii  neamului  nostru  încă  li-s’a  dat  darul  apo¬ 
stoliei,  cu  toate  atributele  ei  în  ale  onoarei,  datorinţelor  şi  răs¬ 
punderii  înaintea  lui  Dumnezeu  şi  a  posterităţii. 

Apostolia  în  biserica  românească  încă  e  de  caracter  îndoit: 
dogmatică  şi  culturală,  şi  mai  vârtos  azi  nu  poate  fi  restrânsă 
numai  la  săvârşirea  lucrărilor  şi  ierurgiilor  sfinte,  ca  în  oarecari 
zile  de  demult,  când  sau  că  prin  aceasta  mijlocire  se  acopereau 
pe  acele  vremuri  trebuinţele  sufleteşti  ale  unui  popor,  sau  că  nu-i 
era  permis,  ori  nu  era  sosită  vremea  avântării  spre  un  ideal  cultural. 

Azi  vremurile-s  schimbate.  Odinioară,  mai  la  început,  idealul 
religios  a  fost  singura  hrană  sufletească  a  neamului  nostru,  mai 
apoi,  veniră  cronicarii,  cu  scrisul  limpede  şi  dulce,  trezitor  de 
conştiinţă  naţională  şi  de  nădejdi  la  mai  bine. 

Astfel  se  închega  într’o  unitate  simţirea  şi  conştiinţa  reli¬ 
gioasă  şi  românească  în  trecutul  nostru,  ca  lege  românească.  Pe 
această  temelie  se  aşeză  apoi  biserica  noastră  ca  biserică  na¬ 
ţională. 

«Limbă,  lege:  vorbe  sfinte  la  strămoşi  erau — 

Ei,  dar  azi  —  zisei  -  -  trecem  printr’un  period  de  prefacere, 
botezată  culturală. 

Câte  nu  mai  ascunde  lumea  azi  sub  masca  culturii?!  Intre 
altele  şi  aceea:  să  întorci  spatele  acelei  instituţiuni  istorice  -  ca 

să  zicem  şi  numai  atât  —  -  bisericii,  şi  idealului  religios  concrescut 
cu  simţul  naţional. 

Unde  va  să  ne  ducă  acest  curent  de  «emancipare»  (?)  ne¬ 
sănătoasă?  La  deruta  sufletească,  atât  sub  raportul  religios,  cât 
si  naţional. 

Spre  norocire,  însă,  primejdia  aceasta  bate  numai  la  uşa 
inimii  puţinilor  contrari,  nu  şi  la  a  poporului. 

Ispita  însă  s’aproprie  şi  de  popor  în  zilele  din  urmă  prin 
rostui  mincinos  d.  ex.  al  agenţilor  socialişti  fără  Dumnezeu,  fără 
patrie  şi  închinaţi  râvnei  după  nramon. 

Preoţi  români!  Luaţi  seama:  şi  vouă  vă  sună  cuvintele  în¬ 
văţătoare  ale  Domnului: 

«Voi  sunteţi  lamina  lumii _ ». 

« _ să  lumineze  lumina  voastră  înaintea  oamenilor . . .». 

Sunteţi  -  şi  aveţi  să  fiţi  tot  mai  mult  —  apostoli,  nu  numai 
în  senzul  propriu  ci  şi  în  ale  înaintării  culturale  a  unui  neam,  a 
căruia  soarte  în  mâna  voastră  s’a  pus  mai  de  aproape ;  care  are 
numai  nădejdea  viitorului  şi  chezăşia  lui  în  simţirea  sa  creşti¬ 
nească  şi  românească  şi  în  munca  voastră  de  apostoli  ai  religiei 
şi  culturii,  întăriţi  de  darul  apostoliei  şi  pătrunşi  de  sentimentul 
lâpădării  de  sine. 

înţelegeţi,  că  cu  voi  este  Dumnezeu. 

Dr.  G.  Ciuhandu. 


PASTORALELE  MITROPOLITULUI  ŞAGUNA. 

II. 

Cuprinsul  şi  însemnătatea  ior. 

După  ce,  în  articolul  trecut,  am  schiţat  în  trăsături  generale 
icoana  lui  Şaguna  ca  preot  şi  păstor  şi  am  scos  la  iveală  mo¬ 
mentele  de  importanţă  istorică-culturală  şi  socială- religioasă  din 
pastoralele  sale  —  vom  arunca  acum  o  privire  mai  deaproape 
asupra  acestor  scrisori  păstoreşti,  pe  cari  Şaguna  le  trimitea,  cu 
o  rară  iubire,  turmei  sale  credincioase. 

Cercetând  mai  amănunţit  şi  spicuind  momentele  mai  de  va¬ 
loare  din  cuprinsul  lor  vom  câştiga,  de  o  parte,  lămuriri  nouă 
şi  întemeiate  asupra  unui  colţ  din  gândirea  şi  simţirea  lui  Şaguna, 

de  altă  parte  vom  culege  şi  unele  însemnări  preţioase  cu  privire 
la  perioada  aceea  bogată  şi  iuminoasă  a  istoriei  noastre  biseri¬ 
ceşti  şi  naţionale,  care  e  strâns  legată  de  viaţa  şi  lucrarea  ace¬ 
stui  mitropolit. 

Judecate  după  cuprinsul  lor  general  şi  după  motivele,  din 
cari  purced,  pastoralele  lui  Şaguna  s’ar  putea  împărţi  în:  a)  pa¬ 
storale  de  sărbători  şi  b)  pastorale  ocazionale.  Câtă  vreme  însă 
aceste  feluri  de  pastorale,  în  cuprinsul  lor,  prezintă  foarte  puţine 
momente  de  deosebire,  în  cele  următoare  nici  nu  vom  ţinea  scamă 
de  împărţeala  aceasta,  cât  mai  vârtos  de  ordinea  timpului,  în 
care  au  apărut  şi  de  însemnătatea  cuprinsului  lor. 

Cea  dintâi  scrisoare  pastorală  cătră  clerul  românesc  o  tri¬ 
mite  Şaguna  la  11  Decemvrie  1847,  îndată  după  sosirea  sa  în 
Sibiiu,  ca  vicar  general  al  eparhiei  ardelene  de  legea  răsăriteană, 
în  pastorala  aceasta,  care  se  îndrepta  cătră  «binecuvântaţii  domni 
protopopi  şi  cinstita  preoţime  eparhialnică»,  noul  cârmuitor  al  bi¬ 
sericii  dă  poruncă  preoţilor,  să  facă  poporului  cunoscut,  că  slujba  că- 
tănească  a  scăzut  numai  Ia  8  ani  (dela  12,  cum  era  pană  atunci)  şi,  în 
urmare,  să  sfătuiască  pe  ficiori,  ca  să  meargă  toţi,  fără  cârtire,  la  mă¬ 
sură,  arătându-le  urmările  grele,  ce  le-ar  trage  după  sine  neascul¬ 
tarea  poruncii  împărăteşti.  Preoţii  înşişi  au  să  se  înfăţişeze  cu  ma- 
tricula  la  locul  asentarii,  îmbrăcaţi  fiind  cuviincios,  in  reverendă. 

«în  urmarea  acestora  —  sfârşeşte  Şaguna  —  din  strânsa 
mea  diregătorie  şi  din  iubirea  aceea ,  care  neîncetat  arde  in  pieptul 
meu  pentru  voi  toţi  vă  încredinţez,  cumcă  în  folosul  nostru  zace 
aceea,  ca  cu  un  cuget  şi  un  suflet  să  povăţuiţi  pe  poporenii 
voştri  la  orice  vreme  şi  întâmplare,  ca  să  urmeze  poruncii  ace¬ 
steia  pentru  binele  şi  folosul  lor.» 

Aşa  dar  dintru  început  îl  vedem  pe  Şaguna  ca  împlinitor 
zelos  şi  energic  al  dorinţelor  şi  ordinilor  înălţatului  împărat.  Vom 
vedea  mai  la  vale,  că  pastoralele  sunt  mărturiile  cele  mai  vorbi¬ 
toare  despre  dinastieizmul  lui  Şaguna  şi  devotamentul  său  faţă  de 
casa  domnitoare. 

în  pastorala  dela  12  Februarie  1848,  pe  care  o  subscrie 
«nou  denumitul  episcop»  şi  de  care  am  făcut  pomenire  în  arti¬ 
colul  trecut,  Şaguna  îndeamnă  preoţimea  cu  stăruinţă  să  predice 

poporului,  căci  acesta  duce  mare  lipsă  de  învăţătură.  Aceste  cu¬ 
vântări  preoţii  să  se  nevoiască  a  le  scrie  şi  a  i-le  trimite  la  Si- 
biiu,  pentruea  să  le  tipărească  sub  titlul :  «Adunarea  cuvântărilor 
bisericeşti  întocmite  prin  preoţimea  eparhială  gr.-or.  din  Ardeal». 
Colecţia  aceasta  însă  nu  ştim  să  fi  văzut  lumina  zilei.  Şaguna 
nu  mai  aminteşte  de  ea  nicăiri,  iar  între  scrierile  lui  nu  se  gă¬ 
seşte.  De  bună  seamă  preoţimea  de  atunci  —  ca  şi  cea  de  acum!  — 
nu  se  va  fi  prea  întrecut  în  rîvna  pentru  vestirea  cuvântului  de 
învăţătură.  Noul  episcop  doria  însă,  ca  şi  în  chipul  acesta  să 
aducă  cinste  clerului  şi  folos  poporului,  spre  luminarea  căruia  şi-a 
îndreptat  toate  silinţele  sale. 

în  cursul  vremilor  viforoase  din  anii  1848 — 49  Şaguna  ne 
apare  ca  un  păstor  neadormit  şi  pururea  îngrijat  de  soartea  turmei 
sale.  La  toată  ocazia  sfătuia  poporul  să  fie  în  pace  şi  ascultare, 
să  nu  tulbure  liniştea  publică  şi  să  aştepte  cu  răbdare  aducerea 
legilor  mântuitoare.  Şi  cum  în  timpul  acela  de  luptă  şi  prefacere 
a  întregului  organizm  politic  şi  social  din  Ungaria,  Şaguna  era 
mai  mult  la  Viena,  la  Insbruck  sau  la  Pesta,  decât  acasă,  el  îşi 
scria  pastoralele  mai  ales  în  Pesta,  în  timpul,  cât  lua  parte  la 
şedinţele  dietei  ungare  şi  le  tipăria  în  «crăiască  tipografie»  a  uni¬ 
versităţii  din  Buda,  într’ânseie  Şaguna  aducea  la  cunoştinţa  po¬ 
porului  toţi  paşii,  ce-i  făcea  pentru  câştigarea  drepturilor  lui  şi 
toate  rezultatele  bune  dobândite  pentru  uşurarea  sorţii  lui.  Aşa, 
când  neamul  românesc  a  fost  recunoscut  prin  lege  de  naţiune 
liberă  şi  egal  îndreptăţită  cu  celelalte  popoare  din  patrie,  Şaguna 
din  capitală,  scria  turmei  în  chipul  următor:  «lată  voi,  iubiţilor 
mei  fii,  care  ieri-alaltaieri  încă  gemeaţi  sub  greul  şi  apăsătorul 
jug  al  jobăgiei,  iată,  zic,  astăzi  sunteţi  oameni  slobozi  şi  cetăţeni 
ai  ţării,  precum  fieştecare;  daţi  dar  laudă  lui  Dumnezeu,  care 
ne-au  învrednicit  de  timpul  acesta  din  inimă  dorit.  Mai  pe  urmă, 
precum  totdeauna,  decând  sum  norocos  a  griji  păstoreşte  pentru 
voi,  v’am  învăţat  să  fiţi  oameni  buni,  credincioşi  cătră  împăratul 
nostru  Ferdinand  şi  cătră  mai  marii  voştri  dregători,  aşa  şi  acum 
părinteşte  vă  sfătuiesc:  să  fiţi  totdeauna  buni  şi  ascultători.  Să 
aveţi,  iubiţilor,  dragoste  frăţească  atât  între  voi  cât  şi  cătră  cele¬ 
lalte  naţii  cu  noi  locuitoare,  pentrucă  aşa  a  plăcut  lui  Dumnezeu, 
ca  noi  să  fim  mai  multe  naţii  într’o  patrie,  pentruea  împreună 
să  ne  îndulcim  de  bunătatea  ţării  noastre.» 

In  tonul  acesta  sună  toate  pastoralele  din  anii  revoluţiei.  Pe 
lângă  sfaturile  de  supunere  şi  ascultare,  care  i-au  asigurat  lui 
Şaguna  încrederea  curţii  din  Viena,  ele  cuprind  multe  informa- 
ţiuni  preţioase  asupra  cestiunilor  şi  schimbărilor  vieţii  politice, 
la  care  Vlădica  românesc  lua  parte  activă.  în  acelaş  timp,  depărtat 
fiind  de  fiii  săi  sufleteşti,  bunul  arhipâstor  nu  lăsa  să  treacă  nici 
un  prilej,  fără  să-i  încredinţeze  despre  îngrijirea  sa  neadormită 
pentru  soartea  lor,  prin  cuvinte  de  mângâiere  şi  întărire.  Multe 
din  pastoralele  acestea  încep  cu  cuvintele:  «mult  iubită  mie  în¬ 
credinţată  turmă»  şi  sfârşesc:  «primiţi  binecuvântarea  mea  arhie¬ 
rească  şi  fiţi  încredinţaţi  despre  grija,  care  eu,  ca  un  tată  ade¬ 
vărat,  ziua  şi  noaptea  o  am  pentru  voi.  (Past.  din  Pesta  18  Iunie 
1848).  Iar  în  August,  acelaş  an,  Şaguna  glăsuia  turmei  sale  în 
chipul  următor:  «Vă  încredinţez,  iubiţilor,  că  deşi  împrejurările 
mă  silesc  a  fi  depărtat  de  voi,  inima  mea  şi  sufletul  meu  ne¬ 
curmat  cu  voi  şi  la  voi  este.  Şi  nu  am  cruţat  şi  nu  cruţ,  iubiţilor 
mei,  nici  osteneală,  nici  cheltuială  pentru  binele  şi  folosul  vostru 
cel  sufletesc  şi  trupesc.  Nici  un  minut,  nici  un  prilej  nu  las  să 
treacă  fără  a-1  fi  întrebuinţat  spre  ajutorinţa  voastră.  Fiţi  aşa  dar 
în  pace,  păziţi  buna  rânduială  şi  aveţi  răbdare,  căci  va  trimite 
Dumnezeu  vindecare  şi  ranelor  voastre  !» 

în  Octomvrie  1848,  când  împăratul  încredinţase  cârmuirea 
Ardealului  comandei  militare  din  Sibiiu,  Şaguna  porunceşte  cre¬ 
dincioşilor  săi,  ca,  pănă  Ia  alte  dispoziţiuni,  să  se  înarmeze  «spre 
susţinerea  rândului  bun»,  dar  să  se  ferească  de  orice  volnicie  şi 
vrăşmăşie,  ca  să  se  plinească  zisa  din  scriptură:  «Fericiţi  cei  fă¬ 
cători  de  pace,  că  aceia  fiii  lui  Dumnezeu  se  vor  chema».  In 
luna  următoare  —  în  timpul  acesta  pastoralele  se  urmau  des  — 
trimite  poporului  un  cercular  sau  apel,  în  care  îndeamnă  pe  toţi 
credincioşii  eparhiei  sale  să  tindă  mână  de  ajutor  acelor  fraţi 
de  ai  lor,  Români  şi  creştini,  ale  căror  case  şi  averi  au  fost  pră¬ 
date,  în  revoluţie,  de  răutatea  vrăşmaşilor  şi  cari  erau  —  în  număr 
de  mai  multe  mii  —  ameninţaţi  să  piară  de  foame.  Şaguna  însuş 
deschide  colecta  de  milă  cu  o  sumă  însemnată 

în  Decemvrie  1848  urmează  pastorala,  prin  care  vesteşte 
turmei,  cu  multă  bucurie,  urcarea  pe  tron  a  tinărului  domnitor 
Francisc  Iosif  1  şi  dă  ordin  preoţimei  să  ţină  slujbe  pentru  să¬ 
nătatea  şi  îndelunga  lui  stăpânire. 

In  anul  următor,  Ia  sf.  Nicolae,  trimite  poporului  o  pasto¬ 
rală  de  o  frumseţă  fără  seamăn.  Şaguna  plecase  Ia  Olmutz,  ca 
să-şi  aştearnă  la  picioarele  noului  monarh  omagiile  sale  de  su¬ 
punere  şi  să-i  descopere  credinţa  cea  «neclintită  şi  neîntinată»  a 
poporului  său  românesc. 

Apropiitidu-se  praznicul  Naşterei  Domnului  depărtatul  pă¬ 
stor  se  simte  îndemnat,  ca  de-acolo  din  Austria  să  trimită  o 
pastorală  fiilor  săi;  deoarece  —  zice  dânsul  —  «dorul  inimii 
mele,  de  a  vă  putea  oricum  mângâia,  m’au  îndemnat  să  vă  scriu 
vouă,  pe  cari  întru  atâta  vă  iubesc,  şi  să  vă  îmbrăţişez  şi  să  vă 
întâmpin  cu  scrisoarea  aceasta,  care  să  vă  fie  cel  mai  vârtos 
semn  al  iubirii  şi  al  îngrijirii,  ce  are  pentru  voi  arhiereul  vostru, 
cel  ce  bucuros  îşi  pune  sufletul  său  pentru  turma  sa  cea  iubită.» 

Şaguna  era  aşa  dar  cu  trupul  numai  în  Ţara  nemţească,  cu 
inima  era  însă  în  mijlocul  turmei  sale,  pe  care  o  lăsase  amărâtă, 
năcăjită  şi  jefuită,  în  urma  răscoalei.  Bine  cunoştea  Şaguna  starea 
poporului  său.  Dar  nu  numai  o  cunoştea,  ci  o  şi  simţia  şi-l  durea 
şi  pe  el  năcazul  şi  suferinţele  lui.  Căci,  iată  cum  urmează  pasto¬ 
rala:  —  «îmi  este  prea  bine  cunoscută,  iubiţilor,  întristarea  voa¬ 
stră,  pentrucă  aceea  e  şi  a  mea;  ştiu  mâhnirea  voastră,  pentrucă 
aceea  e  şi  a  mea;  ştiu  năcazurile  voastre,  căci  acelea  sunt  şi  ale 
mele ;  ştiu  pagubele  voastre,  căci  acelea  sunt  şi  ale  mele,  cunosc 
pricina  pâraielor  voastre  de  laerămi,  căci  pentru  aceea  curg  şi 
ale  mele ;  le  ştiu  toate  acestea.  Laolaltă  ne  văierăm,  laolaltă  unul 
pe  altul  să  ne  şi  mângăiem,  încredinţându-ne  că  nu  ne  va  lăsa 
Dumnezeu.  Nu  ne  va  lăsa,  iată  eu  vă  zic,  că  nu  ne  va  lăsa.» 

Am  reprodus  şirele  acestea,  pentrucă  găsesc  într’ânsele  cea 
mai  strălucită  dovadă  despre  desăvârşita  identificare  a  acestui 
arhipăstor  cu  turma  lui  credincioasă. 

Restul  pastoralei  cuprinde  unele  momente  de  importanţă 
istorică.  Şaguna  aduce  la  cunoştinţa  tuturor,  că  a  descoperit  înăl¬ 
ţatului  împărat  credinţa  cea  tare  şi  nepătată  a  poporului  român 
faţă  de  casa  domnitoare,  precum  şi  jertfele  cele  scumpe,  de  sânge 
şi  avere,  care  le-a  adus  acest  popor  pentru  tronul  Măiestăţii  Sale. 
Totodată  l’a  rugat  să  se  îngrijească  de  noi,  ca  precum  purtăm 
greutăţile  aşa  să  gustăm  şi  bunătăţile. 

Iar  împăratul,  în  milostivirea-i  nemărginită,  l’a  încredinţat, 
că  pe  viitor  naţiunea  română,  pentru  credinţa  şi  alipirea  ei  faţă 

de  tron  va  fi  socotită  asemenea  cu  naţiile  celelalte  din  ţară, 
despre  ceeace  M.  Sa,  la  4  Martie  1849,  a  dat  şi  o  Constituţie, 
în  virtutea  căreia  toate  popoarele  patriei  sunt  puse  asemenea. 
Momentele  de  căpetenie  din  Constituţia  aceasta,  pastorala  le  cu¬ 
prinde  în  următoarele  şepte  puncte: 

1.  Uniunea  Ţării  Ardealului  cu  cea  a  Ungariei  să  se  desfacă; 

2.  Fiecare  naţie  are  drepturi  asemenea  de  a-şi  păstra  şi  cul¬ 
tiva  naţionalitatea  şi  limba  sa.  Dreptul  acesta,  nu  i-se  poate  vă¬ 
tăma. 

3.  Aşişderea  toate  religiunile  au  drepturi  asemenea; 

4.  Formarea  cea  dinlăuntru  a  Ardealului  se  va  statornici  prin 
un  nou  statut,  în  conglăsuire  cu  Constituţia  imperială,  după  te¬ 
meiul  deplinei  neatârnări  de  Ţara-Ungurească  şi  al  egalei  îndrep¬ 
tăţiri  a  tuturor  naţiilor  din  ţară; 

5.  Să  se  facă  şi  pentru  averile  grăniţerilor  legi  deosebite  şi 
să  li-se  dea  şi  lor  uşurinţele  şi  bunătăţile,  cari  se  vor  da  celor¬ 
lalte  plase  de  locuitori  din  ţară; 

6.  Orice  slujire  şi  slujbă  urbarială  sau  iobăgească  s’au  şters ; 

7.  Toţi  acei,  cari  au  cerutele  învăţături,  au  drept  la  orice 
tistie  sau  slujbă. 

în  vederea  acestor  drepturi  şi  libertăţi  Şaguna  vesteşte  turmei 
sale  să  se  bucure  şi  să  se  veselească,  că  jertfele  ei  «multe  şi 
măreţe»  pentru  tron,  iată  deacum  vor  fi  răsplătite  cu  îmbelşu- 
gare.  Deci  fiecare  să  fie  fălos  şi  trufaş»  de  naţia  sa  românească, 
care  şi-a  arătat  în  chip  atât  de  vitejesc  credinţa  faţă  de  împă¬ 
ratul  ei  şi  care,  pe  temeiul  credinţei  şi  vitejiei  sale,  e  ridicată  în 
rând  cu  celelalte  naţiuni  din  patrie.  îi  îndeamnă  mai  departe,  ca 
pătrunşi  fiind  de  lumina  cunoştinţii,  care  a  răsărit  lumii  prin 
Naşterea  Domnului  Christos,  să-şi  întocmească  vieaţa  şi  lucrările 
lor  potrivit  cu  sfintele  învăţături  ale  Mântuitoriului,  ferindu-se 
de  vrajbe,  de  neînţelegeri  şi  căutând  pacea  şi  bunavoire.  De  în¬ 
cheiere  le  pofteşte  sărbători  fericite  şi-i  roagă  «să  nu  uitaţi  stră¬ 
dania  mea,  care  ziua-noaptea  o  am  pentru  voi,  ci  să  mi-o  răs¬ 
plătiţi  cu  ascultarea  învăţăturilor  mele».  Şi  subscrie:  «Al  vostru 
de  voi  grijitoriu  arhiereu  A.  Ş.» 

Pastorala  aceasta  prezintă  mai  mult  interes  şi  e  mai  frumoasă, 
decât  toate,  câte  mi-au  ajuns  până  acum  la  mână.  Ea  ne  înfăţi¬ 
şează  deoparte  tactul  şi  înţelepciunea,  cu  care  cârmuia  Şaguna 

biserica  în  anii  răzmiriţei  din  48,  de  altă  parte  bucuria  cea  sin¬ 
ceră  şi  părintească,  cu  care  vestia  fiilor  săi  iubiţi  orice  drept 
sau  favor,  ce-1  câştiga  pe  seama  lor.  în  sfârşit  într’ânsa  ni-se 
prezintă  Şaguna  şi  ca  arhiereul  luptător,  care  lua  parte  activă  la 
toate  schimbările  vieţii  politice. 

în  toate  pastoralele  de  sărbători  tonul  lui  Şaguna  e  deosebit 
de  călduros  şi  de  sincer.  Mai  cu  seamă  ziua  cea  mare  şi  lumi¬ 
nată  a  Naşterii  Domnului  nici  odată  n’ar  fi  lăsat-o  să  treacă  fără 
ca  «duhovniceşte»  să  nu  petreacă  şi  să  nu-o  prăznuiască  împreună 
cu  supuşii  săi,  cereetându-i  cu  câte-o  «epistolie  arhierească'. 

In  praznicile  cele  împărăteşti  gâsia  Ş.  totatâtea  momente  de 
bucurie  creştinească,  pe  care-o  tălmăcia  cu  citate  din  Sfânta  Scrip¬ 
tură.  Totodată  însă  ele  sunt  prilejuri  potrivite  de  a  cugeta  la  da- 
torinţele  creştineşti,  care  le  avem  faţă  de  Dumnezeu,  dela  care 
ne  vin  toate  bunătăţile.  Desfăşurarea  acestor  datorinţe,  Şaguna 
o  întreţese  adeseori  cu  cele  mai  clasice  pilde  din  sfintele  cărţi, 
dovedind  la  tot  pasul  că  era  «tare  în  scripturi».  După  învăţătu¬ 
rile  evangelice  urmează  de  regulă  poveţe  de  natură  practică.  Astfel, 
la  sfârşitul  unei  pastorale  de  Crăciun  le  aduce  preoţilor  aminte 
să  cumpere  pe  seama  bisericilor  cele  12  Minee,  cari  începuseră 
a  apărea  în  tipografia  diecezană  şi  costau  60  fl.  Şaguna  accen- 
tuiază  cu  regret  lipsa  cărţilor  bisericeşti-rituale,  care  împedeca 
preoţimea  să  săvârşească  toate  slujbele  dumnezeeşti  după  rându- 
iala  tipicului.  (Past.  din  1  Decemvrie  1852). 

La  sfârşitul  acestei  pastorale  dedesubt,  se  găseşte  o  notiţă 
foarte  interesantă,  pe  care  ţin  să  o  reînviez.  Şaguna  sfătuieşte 
adecă  pe  preoţi  să-şi  cetească  pastorala  şi  acasă  odată,  înainte 
de  a  pleca  la  biserică,  ca  să  nu  se  poticnească  la  cetire,  acolo, 
în  faţa  poporului.  Cât  de  bine-şi  cunoştea  acest  arhiereu  preo¬ 
ţimea  şi  pănă  unde  se  lărgea  felul  lui  de-a  o  desăvârşi. 

Vom  continua.  Gh.  Tulbure. 


In  istorie  se  pot  cunoaşte  urmele  provedinţei  dumnezeeşti.  Fiecare  fapta  mărturiseşte 
pe  Dumnezeu,  fiecare  clipă  predică  sfânt  numele  Lui,  cu  deosebire  însă  impozanta  legătură 
a  istoriei.  întregi  stă  înaintea  noastră  ca  o  sfântă  ieroglifă,  pe  care  avem  să  o  descifrăm 
nt  gândul  unor  vrednici  învăţători  ai  înţelepciunii  tir  Dumnezeu. 

Marele  istoric  LEOPOLD  von  RANKE  1795—1886. 

PREDICĂ  LA  DUMIN.  VAMEŞULUI  ŞI  A  FARISEULUI. 

(Despre  trufie). 


în  numele  Tatălui  şi  al  Ţiului  şi  al  Sf.  Duh! 


Iubiţilor  Creştini! 


Tot  celce  se  înalta,  —  zmeri-se-va, 
iar  celce  se  zmeveşte,  —  înălţa-se-va. 

Luca  c.  18  s.  14. 


Plăcerea  de  a  fi  lăudat,  de  a  fi  vorbit  de  bine  de  câtră  alţii  e  un 
bold,  o  slăbiciune  dela  fire  sădită  în  inima  omului.  Nu  e  tiner,  nu  e  bătrân,  - 
nu  e  bogat,  nu  e  sărac,  nu  e  în  sfârşit  nimenea,  carele  să  poată  zice,  că 
e  scutit  cu  totul  de  această  slăbiciune.  Dela  copilul  mic,  —  carele  ştiţi 
cum  saltă  şi  dă  din  mâni  de  bucurie,  când  i-se  spune  că:  el  e  mai  bun, 
mai  frumos,  mai  deştept,  decât  altul  de  sama  lui,  —  şi  pănă  la  moşneagul 
încărunţit,  —  căruia  iarăş,  cu  toţii  ştiţi,  cum  îi  străluce  faţa  de  bucurie, 
când  unul  sau  altui  îi  povesteşte  şi-i  laudă  anumite  fapte  din  vieaţa  lui! 
dela  bogatul  foarte  primitor  de  astfel  de  laude,  şi  pănă  la  cerşitorul  de 
pe  stradă,  carele  încă  se  simte  tare  măgulit,  când  cineva  îi  spune  o  vorbă 
de  laudă,  după  potriva  lui,  —  toţi  şi  toate  poartă  în  inima  lor  această 
slăbiciune.  E  aşa  aceasta,  o  zic  încă  odată,  pentrucă  e  din  fire.  Iar  ceeace 
e  din  fire,  nu  se  poate  şterge  şi  stârpi  cu  totul,  ci  numai  îndrepta  şi 
înfrâna,  cu  bună  judecată,  cu  bună  chibzuială! 

Cu  toate  acestea,  —  cum  aţi  luat  sama,  —  în  vieaţa  de  toate  zilele 
nu  se  ridică  nimenea,  pentru  a  osândi  cu  mare  asprime  această  slăbiciune,  — 
poate  pentrucă  o  au  toţi  oamenii,  ori  poate  că,  în  urma  urmelor,  prin  ea 
nu  se  face  vre-un  râu  deosebit  nimănuia?!  Când  însă  această  slăbiciune 
creşte  şi  se  înalţă  în  inima  omului,  îndemnându-1  şi  îmboldindu-1,  ca  el 
singur  să-şi  spună,  cu  laudă  şi  cu  fală  faptele  sale,  adecă  el  singur  să  se 
laude  şi  slăvească  în  faţa  lumii,  atunci  lucrul  să  schimbă  cu  totul !  Atunci 
judecata  şi  osânda  lumii  nu  mai  tace,  ci  păşeşte  înainte  mare  şi  grea, 
pentrucă  nu  mai  e  vorba  numai  de  o  plăcere  adâncă,  de  o  slăbiciune, 
cum  i-am  zis,  ci  de  o  patimă  urîtâ,  nespus  de  urîtă  şi  respingătoare,  pe 
carea  o  numim.  în  vorba  de  toate  zilele:  îngân/are,  trufie,  sumeţie.  ori 
cum  i-se  mai  zice:  mărire  deşartă!  Cumcă  cunoaşteţi  cu  toţii  această 
patimă  şi  ştiţi  cât  este  de  greţoasă  şi  de  urgisită,  nu  aflu  de  lipsă  a  vă 
încredinţa  nici  decât,  —  bine  ştiind,  că  unul  fiecarele  a-ţi  avut  prilejui 
de  a  vedea  şl  auzi,  vorbind  şi  încă  de  bună  seamă,  că  nu  numai  odată  — 
om  îngânfat,  om  trufaş  şi  că  numai  greaţă  şi  disgust  aţi  simţit  în  inimă 
ori-de-câte-ori  v’aţi  gândit  la  un  astfel  de  om!  Voiu  desluşi  însă,  — 
potrivit  cuprinsului  Evangeliei  de  astăzi,  carea  tocmai  despre  patima  trufiei 
ne  vorbeşte  —  care  e  firea  acestei  urîte  patimi?  cum  se  arată  ea  între 
oameni?  şi  ce  urmări  dureroase  şi  păgubitoare  arc  ea  pentru  cel  ce  se  lasă 
stăpânit  de  ea?  în  scurt  voiu  desluşi  şi  mă  voiu  sili  a  vă  încredinţa,  iubiţi 
creştini  că:  drepte  şi  sfinte  sunt  şi  vor  rămâr.ea  pentru  toţi  vecii  cuvintele 

Mântuitoriului  Christos,  cu  cari  se  încheie  Evangelia  de  astăzi,  că  adecă: 
„ tot  celce  se  înalţă,  —  smeri-se-va,  iar  celce  se  smereşte,  —  înălfa-se-va“  ! 

Cu  darul  Duhului  sfânt  voiu  face  aceasta,  pe  carele  îl  cer  din  acest 
loc,  dela  Părintele  luminilor,  pentru  mine:  spre  a-mi  lumina  şi  povâţuî 
mintea  spre  hună  grăire,  —  iar  pentru  voi :  spre  a  vă  deschide  inima  şi 
priceperea,  la  deplină  cuprindere  a  cuvintelor  ce  vi-le  rostesc! 

Fiţi  deci  cu  luare  aminte! 

„Doi  oameni  —  ne  spune  Evangelia  de  astăzi  —  au  intrat  în  bise¬ 
rică  să  se  roage,  unul  Fariseu  şi  altul  Vameş.  Fariseul  stând,  aşa  se  ruga 
„întru  sine:  Doamne  mulţămescu-ţi,  că  nu  sunt  ca  ceialalţi  oameni, 
„jefuitori,  nedrepţi,  preacurvari,  sau  ca  şi  acest  Vameş.  Postesc  de  două 
„ori  în  săptămână  şi  dau  zeciuială,  din  toate  câte  câştig.  Iar  Vameşul 
„de  departe  stând,  nu  vrea  nici  ochii  săi  la  cer  să-i  ridice  ci-şi  bătea 
„pieptul  său  zicând :  Dumnezeule,  milostiv  fi  mie  păcătosului.  Zic  vouă 
„că  s’a  pogorît  acesta  mai  îndreptat  la  casa  sa,  decât  acela.  Că  tot  celce 
„se  înalţă,  —  zmeri-se-va,  iar  ce!  ce  se  zmereşte  —  înălţa-se-va !“ 

Acesta  este,  iubiţi  creştini  cuprinsul  Evangeliei  de  astăzi,  —  nu  lung,  nu 
din  multe  cuvinte  stătător,  —  precum  a-ţi  auzit,  dar  pentru  aceea  prea 
uşor  de  înţeles  din  partea  fiecăruia,  că  aci  e  vorba  de  patima  urîtă  a 
trufiei,  de  carea  era  stăpânit  Fariseul,  până  şi  înaintea  atotştiutorului  Tată 
ceresc,  —  pusă  faţă  în  faţă  cu  zmerenia  cuviincioasă  a  Vameşului.  Era 
destul  atât,  prea  destul  spus  din  partea  Mântuitoriului  Christos,  pentru  po¬ 
porul  ce-1  asculta,  casă  înţeleagă  pe  deplin,  cât  poate  fi  de  cumplită  patima 
îngâmfării,  dacă  ca  făcea  pe  Fariseu!  cel  ce  o  purta  in  inimă  şi  mai  ticălos 
şi  mai  păcătos  decât  un  Vameş.  Nu  voiu  stărui  deci  nici  eu,  prea  mult 
asupra  acelui  cuprins,  ci  voiu  răspunde  mai  bine  la  acea  întrebare,  pe 
carea  ştiu  că  v’o  puneţi  toţi  în  inimile  voastre  în  minuta  aceasta,  —  că 
adecă:  pentruce  oare  Mântuitoriul  Christos  a  dat  pe  faţă  şi  a  înfruntat  cu 
atâta  tărie  şi  la  tot  pasul  patima  trufiei?  Era  oare  aceasta,  cea  mai  mare 
şi  mai  stricăcioasă  dintre  toate  patimile  oamenilor  de  pe  acea  vreme? 
Veţi  cunoaşte  singuri  că :  da,  din  cele  ce  vi-le  voiu  spune,  acum  îndată ! 

Poporul  jidovesc  era,  iubiţi  creştini  —  dealtcum  mai  dinainte  de  venirea 
Domnului  Christos,  —  aşa  de  tare  cuprins  de  patima  trufiei,  a  măririi 
deşarte,  încât  el,  pe  alte  popoare,  pe  alte  seminţii  de  oameni  de  pe 
pământ,  nici  nu  le  socotea  ca  oameni,  ci  numai  aşa  ca  pe  nişte  făpturi, 
cam  asemenea  dobitoacelor.  Ura  şi  despreţuia  acel  popor,  pe  toţi  cari 
nu  erau  jidovi,  atât  de  mult,  încât  nici  de  vorbă  nu  stătea  cu  ei,  şi  nici 
apă  dintr’un  izvor  cu  ei,  nu  ar  fi  beut.  Vă  aduceţi  aminte  de  femeia  Sama- 
rineană,  cum  s’a  mirat,  când  la  puţul  lui  lacob.  Domnul  Christos  cerându-i 
apă  să  bea,  i-a  răspuns:  «cum  tu  izrailtean  fiind,  ceri  dela  mine  apă  să 
beai...»?  Iar  la  această  patimă,  la  această  ură,  faţă  de  toată  lumea  îl 
povăţuia,  ca  în  toate  celea,  înşişi  Fariseii,  cari  erau  conducătorii  lui.  Nu 
vi-se  cade  să  faceţi  aceea;  nu  vă  este  ertat  a  face  cealaltă,  ziceau  ei  popo¬ 
rului.  Iară  poporul  asculta,  intr'aceea  s’a  arătat  Christos  lumii  şi  a  început 
a  învăţa.  Bine  cunoscând  însă  toate  patimile  şi  scăderile  poporului,  pe 

carele  mai  întâiu  voia  a-!  aduce  la  mântuire,  şi  hineştiind  că,  pană  când 
în  inima  aceluiaş  popor  va  sta  buruiana  trufiei,  floarea  frumoasă  a  credinţii 
lui,  a  cărei  poruncă  a  doua  de  căpetenie  cere  ca:  să  iubeşti  pe  deaproa- 
pelc  tău,  adecă  pe  tot  omul  din  lume,  ca  pe  tine  însu-ţi,  —  nu  va  putea 
nici  decum  prinde  rădăcină.  A  plivi,  a  zmulge  deci  buruiana  trufiei  şi  a 
urei  faţă  de  alţi  oameni,  aceasta  a  voit  a  o  face  mai  întâiu  preaînţeleptul 
învăţător,  ca  aşa  curată  şi  frumoasă  să  poată  creşte  apoi  floarea  legii  lui 
sfinte.  Şi  cum  bine  ştia,  că  urâta  patimă  a  trufiei  în  inimile  Fariseilor  era 
mai  înrădăcinată,  dela  aceştia  a  şi  început  mai  întâiu  şi  cu  mai  mare  tărie 
a  le  zmulge  din  inimă  acea  buruiană,  a  le  da  adecă  pe  faţă  patima  şi  a-i 
înfrunta,  pentrucă  nu  se  desbară  de  ea! 

Dar,  vedeţi!  Cum  ar  fi  fost  trufia  lor,  —  trufie;  şi  mărirea  lor 
deşartă, —  mărire  —  dacă  ar  fi  ascultat  de  Christos?!  Nu!  ei  nu  au  ascultat! 
Ci  mai  vârtos  s’au  lăsat  stăpâniţi  şi  orbiţi  de  nenorocita  lor  patimă,  tocmai 
când  sosise  vremea,  ca  să-şi  cureţe  inimile  de  ea! 

-  Ce  îşi  ziceau  ei?  dupăce  au  început  a  auzi  din  toate  părţile  vor- 
bindu-se  despre:  învăţătura,  despre  minunile,  despre  dragostea  mare,  cu 
carea  poporul  do  rând  asculta  cuvintele  lui  lisus:  —  Un  nemernic  de  na- 
zarinean,  de  unde  nici  când  n’a  eşit  ceva  bun,  să  înveţe  poporul?  Un  fiu 
sărac  al  unui  amărît  de  lemnar  să  cuteze  a  se  ţinea  pe  sine,  că  este 
Mesia?  Un  amăgitor  de  galilean,  de  unde  nici  odată  proroc  nu  s’a  sculat, 
să  păşească  înaintea  poporului,  ca  proroc  ?  El  să  ne  înveţe  pe  noi,  cum 
să  povăţuim  poporul?  El  să  ne  înfrunte  pe  noi?  El  să  ne  hulească  înaintea 
oamenilor,  prin  adunări  şi  prin  sinagoge?  El?  El?  Dar  nu  ştie  el,  carele 
nici  când  n’a  învăţat,  că  noi  suntem  conducătorii  poporului ;  noi  suntem 
învăţătorii  lui,  noi  cari  am  învăţat  cărţile  legilor  din  cap  până  în  cap;  noi 
cari  suntem  păzitorii  legii;  noi  cari  suntem  moştenitorii  scaunului  lui 
Moise,  în  carele  şedem  şi  din  carele  numai  noi  avem  dreptul  de  a  învăţa 
poporul,  carele  încă  blăstemat  este  că  nu  ştie  legea  aceasta?  Noi!  Noi! 
O,  dară  îl  vom  răpune,  îl  vom  stânge  de  pe  faţa  pământului  pe  ace!  amă¬ 
gitor.  Să  piară  mai  bine  el,  un  om,  decât  să  piară  întreg  poporul  dus  in 
rătăcire  de  cătră  el!  Să  piară!  Să  moară!  Răstignire!  Răstignire  lui,  căci 
a  cutezat  a  se  atinge  de  noi  şi  a  ne  înfrunta! . 


Ce  a  urmat  ştiţi!  — A  fost  răstignit  blândul  şi  zmeritul  învăţător  al 
lumii!  — De  cătră  cine?  —  De  cătră  Farisei!  Şi  pentruce?  Pentrucă  aşa 
i-a  îndemnat  trufia  lor  oarbă  înfrăţită  cu  ura!  ... 

Dar  apoi  şi  urma  urmelor  o  ştiţi  ca  creştini !  —  Numai  trei  zile  a 
ţinut  bucuria  trufaşei  lor  răzbunări!  Căci  a  înviat  după  trei  zile  Christos 
cel  răstignit;  iar  după  alte  40  de  zile  s’a  înălţat  sus,  sus,  tocmai  de-adreapta 
Tatălui  ceresc.  Iară  Fariseii?  —  O,  ei  au  căzut,  s’au  zmerit  cu  totul,  pen- 
truca,  cuvintele  zmeritului  lisus:  -tot  celce  se  înalţă,  -  zmeri-se-va.  iar  celce 
se  zmereşte,  înăiţa-se-va»,  pe  cari  nici  când  n’au  voit  a  le  lua  în  samă, 
chiar  prin  ei  să  se  adeverească  mai  întâiu  şi  mai  deplin!  Da,  au  căzut 

şi  cu  ei  deodată  tot  poporul  jidovesc,  căci  li-sa  luat  cu  totul  jara,  de  cătră 
Romanii  cei  socotiţi  de  ci:  câni;  li-s’a  dărîmat  până  la  pământ  falnica  lor 
cetate  Ierusalimul  şi  li-s’a  jefuit  şi  zdrobit  cu  totul  bogata  şi  strălucita  bi¬ 
serică  a  lui  Soiomon,  iară  ei  au  trebuit  să  ia- lumea  in  cap,  risipindu-se 
pe  faţa  a  tot  pământul,  cum  îi  vedem  pană  astăzi!  Tot  ce  a  mai  rămas 
din  mărirea  lor  de  adinioară  sunt,  precum  se  spune,  nişte  pietri,  nişte 
bolovani  mari,  cari  au  fost  în  zidul  bisericei  iui  Soiomon  şi  la  cari  acum 
să  duc  jidovii,  de  prin  toate  ţările  pe  unde  trăesc,  de  se  închină,  de  Ie 
sărută  şi  ie  udă  cu  lacrămi,  plângând  după  mărirea  lor  pierdută! 

Acum,  dacă  nimic  mai  mult,  nu  v’aş  mai  spune,  iubiţi  creştini,  despre 
urmările  triste  ale  trufiei,  decât  numai  cele  arătate  despre  Farisei  şi  po¬ 
porul  jidovesc,  în  cea  mai  bună  credinţă  sunt,  că  adevărul  sfânt  din  cu¬ 
vintele  Mântuitoriuiui  Cliristos,  tot  i’aţi  înţelege  pe  deplin.  Au  fost  şi  sunt 
însă  în  lume  muite  şi  nenumărate  pilde,  cari  nc  arată,  Ia  câtă  umilire,  la 
câtă  zmerire  au  căzut  şi  cad  toţi  cei  trufaşi,  fie  oameni  singuratici,  fie 
popoare  întregi.  Căci  n’au  trecut  decât  405  de  ani,  dela  stricarea  împă¬ 
răţiei  jidovilor  prin  Romani,  când  au  căzut  aceştia  în  aceeaş  năpaste  şi 
anume  întâiu  şi  întâiu  tot  pentru  trufie.  Îşi  închipuiau  adecă,  din  mărirea 
mare  la  carea  au  fost  ajuns,  ca  stăpânitori  ai  lumii,  cum  se  socoteau,  că 
nimenea  nu  va  mai  cuteza  a  ii-se  pune  împotrivă.  Dar  li-s’au  pus,  rând 
pe  rând  popoarele  mici  şi  zmerite,  pe  cari  ei  ie  biruise  m  i  înainte  şi 
s’au  ridicat  asupra  lor  sfăşiându-le  şi  stricându-Ie  împărăţia.  Apoi  alte  şi 
alte  popoare?  Câte  au  fost  şi  au  căzut  şi  s’au  nimicit  cu  totul,  iarăş  numai 
din  pricina  trufiei  şi  a  sumeţiei  lor?  Cine  erau  odinioară,  spre  pildă,  Turcii. 
Tremura  lumea  şi  mai  aies  creştinătatea  înaintea  lor.  Iar  azi  stau  zmeriţi, 
stau  umiliţi,  fără  a  se  teme  nimenea  de  ei!  Al  lor  era  odată  trufaşul  sultan 
Soliman.  carele  zicea  că:  <' precum  e  în  cer  numai  un  Dumnezeu,  aşa 
trebue  să  fie  şi  pe  pământ  numai  un  Domnitor,  —  şi  acela  să  fie  ei».  Şi  tot 
al  lor  apoi  şi  sumeţul  Baiazet,  carele  adunându-şi  oaste  multă  a  dat  de 
ştire  în  lume,  că  va  sdrobi  la  pământ  toată  creştinătatea  şi  în  drumul  lui 
nu  se  va  opri  până  !a  Roma,  în  biserica  cea  mare  a  sf.  Petru,  in  carea 
vrea  să-şi  cuice  calul  şi  de  pe  prestolul,  de  pe  masa  altarului,  să-i  dea  să 
mănânce  o văs!  Cu  gândul  acesta  nebun  de  trufaş  pornind,  a  trimis  vorbă 
lui  Mircea  cel  bătrân,  domnul  Ţării-Româneşii.  pe  unde  avea  să  treacă  mai 
întâiu,  ca  să  i-sc  deie  din  cale  şi  să  i-se  supună,  căci  iată  cine  e  el  şi 
iată  care  i-e  gândul!  Bunul  şi  zmeritui  Domn,  i-a  trimis  vorbă  înapoi  că: 
da,  i-a  auzit  de  faimă,  dar  să  ştie,  că  el  nu  ca  din  trufie,  ci  din  datoria 
sfânta  de  a  apăra  moşia  şi  neamul  peste  care  e  pus  Domn,  trebue  să 
i-se  Împotrivească,  pentru  a  nu-i  călca  ţara.  Ca  turbat  de  îngânfare  a 
strigat  atunci  trufaşul  Baiazet:  cum?  un  ciot,  o  buturugă  ca  Mircea  să 
mi-se  pună  în  cale,  mie  viteazului  Baiazet?  Şi  a  pornit  ca  o  vijelie  nă- 
praznică,  ca  un  fulger,  precum  îi  şi  ziceau  Turcii,  asupra  Ţării  Româneşti, 
înaintând,  pană  la  locul  ce  se  chiamă  Rovine.  Aici  i-s’a  fo:t  pus  în  caic 
Mircea,  nu  încrezut  în  puterea  şi  in  numărul  oştenilor  Iui,  cari  nu  erau 

nici  a  zecea  parte  din  oastea  puternică  a  ! ui  Baiazet,  ci  cu  nădejdea  în 
Dumnezeu  şi  în  biruinţa  crucii,  pe  care  o  apăra!  Şi  ştiţi  ce  s’a  întâmplat?  — 
Minunata  împlinire  a  cuvintelor  lui  Christos,  că  se  va  zmerî,  tot  celce  se 
înalţă.  A  înfrânt  Mircea  pe  Baiazet,  carele  a  luat-o  la  fugă  înapoi,  în  ţara 
lui,  unde  apoi,  ca  să  se  umple  pe  deplin  cupa  zmerirei,  a  umilirei  Iui,  s’a 
ridicat  asupra-i  poporul  Tătarilor,  cari  i-au  zdrobit  cu  totul  oastea,  prin- 
zându-1  pe  el  trufaşul  şi  închizându-1  într’o  cuşcă  cu  gratii  de  fier,  in  carea 
l’au  purtat  ca  de  comedie,  prin  toată  împărăţia  lor. 

Cine  a  lucrat  toate  acestea,  dacă  nu  îngânfarea,  trufia,  carea  dacă 
întră  odată  în  inima  omului  îl  întunecă  mintea  spre  a  nu  mai  vedea  nimic 
împrejur,  spre  a  nu  mai  cumpăni  nimic,  ci  a  merge  orbiş  înainte?! 

Nu  mai  urmez  însă  cu  pilde  din  istorie,  din  lumea  mare,  iubiţi  creş¬ 
tini,  ca  nu  cumva  să  se  ispitească  vreunul  a  crede,  că  a  fost  pe  atunci 
aşa,  dar  azi  numai  e,  că  au  fost  mai  de  mult  oamenii  trufaşi,  dar  azi  nu 
mai  sunt!  Nu,  ci  mă  întorc  la  vremea  de  azi,  la  oamenii  de  acum,  ca  să 
vă  aduc  şi  dintre  aceştia  pilde,  din  cari  veţi  vedea,  că  patima  trufiei  creşte 
şi  azi  în  inimile  multor,  şi  încă  foarte  multor  oameni,  ca  şi  mai  de  mult. 
Trufaşi  ca  şi  Fariseii  sunt  şi  astăzi  foarte  mulţi  oameni,  iar  între  aceştia 
cei  dintâiu  sunt  aşa  numiţii  oameni  învăţaţi.  Au  descoperit  şi  au  iscodit 
aceştia,  precum  ştiţi,  multe  şi  minunate  lucruri,  pe  cari  lumea  cea  veche, 
nu  le  cunoştea.  A  scrie  departe  cu  telegraful;  a  vorbi  dela  un  cap  pană 
la  altul  al  pământului  cu  telefonul;  a  da  roată  pământului  iute  şi  degrabă 
cu  trenul  şi  cu  vaporul ;  a  se  coborî  în  fundul  mărilor  şi  a  vedea  ce  e 
şi  pe  acolo;  a  se  înălţa  cu  baloane  şi  a  privi  cu  ochiane,  ce  e  prin  înaltul 
ceriurilor  şi  altele  şi  altele !  Şi  ştiţi  care  e  răspunsul  lor  trufaş  şi  plin  de 
mărire  deşartă,  dupâcc  au  ajuns  să  cunoască  atâtea  şi  atâtea  lucruri? 
Acela  că:  nu  este  Dumnezeu!!!  Acela,  că  nu  e  nimic  drept  din  cele  ce 
ne  spune  sf.  scriptură,  depre  zidirea  lumii,  despre  facerea  omului  ş.  a.  m.  d. 
Noi  ştim  acum,  zic  ei,  cum  s’a  făcut  lumea !  Dela  sine  şi  prin  sine  s'au 
format  toate,  aşa  precum  le  vedem  noi.  înainte  cu  milioane  de  ani,  nu 
era  aşa  lumea.  Toate  erau  grămadă  şi  numai  mai  apoi  s’a  ales,  aşa  de 
sine;  colea  soarele,  ca  un  cărbune  mare,  mare,  dincolo  luna,  mai  încolo 
risipite  stelele,  iar  aci  pământul  pe  carele  trăim  noi. 

Apoi  omul.  încă  nu  s’a  făcut  deodată  aşa  precum  îl  vedem  astăzi. 
Mai  întâi  a  răsărit  ca  o  jivină,  ca  un  vierme  din  pământ,  apoi  cu  vremea 
a  crescut  acel  vierme  mai  mare,  în  urmă  s’a  făcut  cât  o  maimuţă  şi  apoi 
din  aceasta  s’a  făcut,  după  mii  şi  milioane  de  ani  —  omul!  Nu  a  făcut  deci 
Dumnezeu  lumea,  precum  ne  spune  biblia  şi  nici  pe  om;  de  aceea  nici 
n’are  omul  lipsă  a  se  închina  lui  Dumnezeu  şi  de  ai  fi  teamă,  că  o  să 
steie  odată  la  judecată  înaintea  lui,  pentruca  să-şi  deie  seamă  de  faptele 
lui  de  pe  pământ  —  căci  nu  este  Dumnezeu!  Poveşti  scornite  de  unii  şi 
alţii  sunt  deci  toate.  O  credinţă  deşartă  e  religiunea  cu  toate  rânduielile 
ei  şi  o  casă  de  prisos  e  azi  biserica!  ş.  a.,  ş.  a. 

—  Ce  este  aceasta,  iubiţi  creştini,  dacă  nu  cea  mai  oarbă  şi  mai  ne¬ 
bună  trufie  a  unor  oameni,  cari  se  zic  învăţaţi?  Cari  au  ajuns  să  cu¬ 
noască  câte  ceva  din  nemărginita  iunie,  şi  iată-i  că  în  mărirea  lor  deşartă 
sc  cred  a  tot  ştiutori!  Nu-i  Dumnezeu  zic  ei,  ci  numai  natura.  Aceasta 
îşi  are  legile  ei,  rânduiala  ei,  după  cari,  deia  sine  se  mişca  şi  se  conduc 
toate.  Dacă  îi  întrebi  pe  acei  trufaşi  învăţaţi,  că  cine  a  făcut  din  începutul 
începutului  natura  şi  cine  i-a  pus  legile  şi  rânduielele  vecinice  ?  nu  ştiu  ce 
să  răspundă,  adecă  mai  bine  zis  îr.gânfarea  lor  nu-i  lasă  să  răspundă,  ca 
vezi  Doamne,  să  nu  se  arete,  că  ei  n’ar  şti  mai  multe,  ca  ceilalţi  oameni, 
cari  cred  că  Dumnezeu  e  ziditorul  şi  conducătorul  prea  puternic  şi  prea 
înţelept  a  toate! 

Dar  vedeţi!  Diavolul,  ispititorul  şi  aflătorul  tuturor  răutăţilor,  duhul 
răzvrătirii,  carele  dela  zidirea  lumii  a  fost  surpat  tocmai  pentru  înălţare, 
pentru  îngânfare,  —  cum  ar  putea  să  se  mai  arete  şi  să  se  mai  răzvră¬ 
tească  şi  acum  împotriva  ziditorului  lumii,  dacă  nu  ar  afla  astfel  de  oameni, 
cari  să  asculte  de  el  şi  să  facă  cum  ei  îi  îndeamnă? 

Pentrucă  —  bine  să  vă  însemnaţi,  —  nu  e  nimic  altceva,  decât 
îndemnul,  şoapta  diavolului,  patima  trufiei  din  inimile  omeneşti ;  iar  trufaşii 
unelte  ale  diavolului.  Să  furişează  şi  se  aşează  în  inima  omului  diavolul 
în  chip  de  trufie,  de  unde  apoi  e!  îl  îndeamnă,  el  îl  povăţuieşte,  ce  să 
facă  şi  cum  să  facă?  Iar  pentrucă  să  pricepeţi  bine  că  aşa  este,  n’aveţi 
decât  să  luaţi  seama  deaproape,  că  împotriva  a  ce  se  îndreaptă  mai  ales 
cuvântul  şi  fapta  trufaşilor?  Şi  veţi  vedea  şi  cunoaşte  că:  întâiu  şi  întâiu 
împotriva  celor  2  porunci  de  căpetenie  ale  iegii  lui  Christos,  aceea  adecă 
de:  a  iubi  pe  Dumnezeu  din  toată  inima...  şi  pe  deaproapele,  ca  însuţi 
pe  tine !  Aceasta  e  ţinta  în  carea  bate  diavolul  prin  oamenii  lui,  prin  trufaşi, 
bineştiind  el  că:  dacă  aceste  două  porunci  vor  fi  cinstite  de  toţi  oamenii 
din  lume,  atunci  şi  împărăţia  lui  se  va  stinge  cu  desăvârşire!  De  aceea 
vin  apoi,  unii  dintre  în văţaţii-trufaşî  să  zică  că:  nu  este  Dumnezeu,  iară 
alţii,  mulţi,  mulţi  îngântaţi,  ce-i  întâlnim  la  tot  pasul,  ca  să  se  poarte  cu 
ură  şi  cu  dispreţ  faţă  de  deaproapele  lor,  adecă  faţă  de  toţi  ceialaiţi  oameni. 
Să  nu  fie  întru  cei  de  sus  mărire  lui  Dumnezeu  şi  pe  pământ  pace  şi 
bunăvoire  între,  oameni!  lată  plăcerea  şi  uneltirea  diavolului  vrăşmaş,  carele 
neadormit  umblă  spre  a-şi  căuta  unelte,  oameni  slabi  în  credinţă,  în  inima 
cărora  aşezându-se  în  chip  de  patima  trufiei,  să  poată  apoi  lucra  la  neîrn- 
piinirea  poruncilor  lui  Christos.  Şi  cumeă  îşi  află  diavolul  mulţi,  foarte 
mulţi  ostaşi  de  aceştia  negrii  şi  urgisiţi,  cari  să  se  războiască  împotriva 
păcii  şi  a  dragostei  dintre  oameni,  cine  nu  ştie?  Şi  cine  nu  ştie  şi  aceea 
că:  cum  şi-i  învaţă  diavolul,  stăpânul  lor,  a  sc  purta,  pe  drum,  în  adunări, 
la  biserică  şi  în  tot  locul?  Cu  capul  pe  sus,  -  le  şopteşte  el,  — ;  cu 
umbletul  rar  şi  apăsat,  cu  privirea  peste  umeri,  cu  vorba  rară  şi  înaltă,  — 
aşa  să-mi  umblaţi.  Iar  în  adunări,  ba  chiar  şi  în  biserică  tot  în  frunte  să 
vă  aşezaţi,  şi  dacă  cuvântul  vostru  nu  l’ar  asculta  toţi,  zmeriţi  şi  umiliţi, 
faceţi  gură,  aprindeţi  gâlceava  şi  vrajba,  mai  bine  să  se  strice  şi  adunare 

şi  înţelegere  şi  tot.  Iară  fiindcă  voi,  mai  toţi  sunteţi  oameni  cn  bogăţii, 
cu  bună  stare,  să  nu  staţi  alăturea  cu  cei  sărăntoci,  nici  să  vă  împrietiniţi 
cu  ei.  Ceialaîţi,  cari  sunteţi  în  diregătorii,  nici  de  vorbă  să  nu  staţi  cu 
proştii  de  ţărani.  Şi  în  post  şi  în  traiu  şi  în  toate  ale  voastre  să  vă  deosebiţi 
de  ceialaîţi  şi  a.  m.  d.  —  Iată  comanda  diavolului  pentru  ostaşii  lui,  pentru 
trufaşi.  Iar  ei  ascultă  şi  împlinesc  porunca,  pană  când  numai  se  trezesc 
încet,  încet,  cei  bogaţi,  că  şi-au  pierdut  averea  şi  au  ajuns  pe  drumuri, 
din  cauza  îngânfării,  a  fuduliei,  a  luxului;  cei  din  domnii  şi  diregătorii 
din  aceiaşi  pricină  şi  a.  m.  d-  —  pentruca,  cât  de  târziu  să  cunoască  şi 
ei,  că  numai  şi  numai  amăgire  diavolească  a  fost  trufia  şi  îngânfarea  lor 
şi  că  drepte  şi  sfinte  sunt  numai  cuvintele  lui  Christos:  că  tot  cel  ce  se 
înalţă  zmeri-se-va,  iar  cel  ce  se  zmereşte,  înălţa-se-va! 

Iubiţi  creştinii  A  urma  mai  departe  cu  cuvântul  meu  despre  urita 
şi  diavoleasca  patimă  a  trufiei,  nu  ţin  de  lipsă  deastădată  şi  mai  ales, 
pentrucă  —  cum  am  mai  zis  —  cunoaşteţi  tot  aşa  de  bine  patima,  precum 
cunoaşteţi  şi  pe  omul  trufaş. 

Tot  ceeace  voesc  a  mai  adauge  este,  câ  bine  se  ia  seama  unu!  fieşte- 
cartle,  căci  această  patimă,  nu  creşte  deodată  în  inima  omului,  ci  numai 
încet  şi  pe  nesimţite.  De  aceeea  ca  să  fiţi  liniştiţi  şi  încredinţaţi,  că  nu  o 
purtaţi  în  inimă,  cercetaţi-vă  des  şi  înainte  de  orice  lucrare  inima  şi  cu¬ 
getul,  ca  să  aflaţi  ce  vă  îndeamnă  a  zice  şi  a  face  cutare  şi  cutare  lucru  ? 
E  îndemnul  curat  spre  împlinirea  celor  două  mari  porunci  ale  legii  cre¬ 
ştine,  adecă  iubirea  lui  Dumnezeu  şi  a  deaproapelui  aceea  ce  vă  porneşte 
la  lucrare,  ori  altceva?  Simţind  că  nu  e  acela  îndemnul,  tăceţi  şi  staţi  pe 
loc,  ca  nu  cumva  din  grăbire  ori  din  nabăgare  de  seamă  şi  mai  ales  din 
ispita  diavolului  să  săvârşiţi  vre-o  lucrare  a  trufiei.  în  scurt  feriţi-vâ  de 
îngânfare  şi  iubiţi  în  toate  zmerenia,  ţinând  în  minte  neşterse,  pentru 
toată  viaţa,  cuvintele  Mântuitoriului  lumii:  „tot  celce  se  înalţă  zmeri-se-va, 
tar  celce  se  smereşte  înălţa-se-va.' 


Bunule  Iisuse,  celace,  pentru  mântuirea  noastră  Te-ai  zmerit  de  ai 
luat  chip  de  rob  şi  în  peşteră  Te-ai  născut,  curăţă  inima  noastră  de  orice 
sămânţă  a  trufiei  şi  sădeşte  în  ea  floarea  frumoasă  a  zmereniei,  şi  cu 
rouă  darului  Tău  fă-o  să  crească  mare,  ca  din  ea  în  ziua  judecăţii  Tale  să 
ne  împleteşti  cununa  dreptăţii,  pe  carea  ai  făgăduit-o  tuturor  celorce  Te 


iubesc  pe  Tine  şi  împlinesc  poruncile  Tale.  Amin. 


/,  Teculescu. 


protopop. 


DIVERSE. 

Deschidem  o  nouă  rubrică.  Ea  va  sta  la  dispoziţiune  pentru 
a  da  răspunsuri  la  întrebările,  ce  ni-le  va  adresa  preoţimea  în 
unele  chestiuni,  fie  ele  liturgice,  pastorale  sau  de  altă  natură, 
asupra  cărora  ar  fi  în  nedumerire.  Dorim  însă,  ca  întrebările  ce  ni-se 

vor  adresa,  să  fie  formulate  cât  mai  scurt  şi  cât  mai  precis.  Am 
şi  primit  deja  următoarea: 

întrebare:  Serviciul  nostru  Dumnezeesc  e  aşa  de  lung  şi  oboseşte 
pe  credincioşii  noştri,  cari,  cea  mâi  mare  parte,  sunt  pasivi  şi  nu  se  simt 
prea  legaţi  de  biserică,  de  unde  provine,  în  parte,  şi  necercetarea  bise¬ 
ricii.  S'ar  putea  oare  prescurta  serviciul  liturgic  prin  vro  normă  generală? 
cum  şi  în  ce  condiţiuni?  sau:  să  facem  serviciul  lung  de  azi  să  nu  obo¬ 
sească  şi  să  nu  înstrăineze  de  biserică? 

Răspuns.  Adevărat  că  serviciul  nostru  Dumnezeesc  e  lung:  în  bi¬ 
serica  ortodoxă  în  general,  şi  pentru  bisericile  parohiale,  în  lipsă  de  alt 
tipic  prescurtat,  e  prescris  serviciul  liturgic  mănăstiresc  cu  mici  excepţiuni. 
Prescurtarea  serviciului  e  o  necesitate  simţită.  Deciderea  ei  însă  nu  s’ar 
putea  decât  numai  prin  consenzui  întregii  biserici  ortodoxe,  a  răsăritului; 
prin  urmare  nici  episcopii  eparhioţi  n’ar  putea  regula  această  chestiune. 
Pană  nu  vom  avea  deci  un  tipic  prescurtat  prin  consenzui  comun  al  în¬ 
tregii  biserici  ortodoxe,  avem  să  rămânem  la  norma  tipiconală  de  azi. 
Altmintrea  s’ar  viola  principiul  uniformităţii  serviciului  liturgic.  De  altfel 
la  acest  principiu  trebue  să  se  ţină.  Mitropolitului  Ghenadie  al  României, 
nu  tocmai  de  mult,  i-s’a  imputat  la  destituire,  între  altele  şi  călcarea  acestui 
principiu.  In  praxă  însă  chestiunea  e  ca  decisă.  Biserica  ort.  nu  prescrie 
nicâiri  pentru  parohii  observarea  tipicului  în  esteuziunea  existentă.  Din 
contră,  notiţele  tipiconale  din  cărţile  liturgice,  ce  e  drept,  prescrie  exten- 
ziunea  serviciului,  dar  la  urmă,  de  regulă,  condiţionează  estenziunea  de 
voia  celui  mai  mare»,  care  în  mănăstire  e  igumenul,  iar  în  parohie  preotul. 
Şi  unu!  şi  altul  are  dreptul  de  a  prescurta,  nu  însă  în  mod  volnic,  ci  cu 
îngrijire,  în  cazuri  binecuvântate  şi  numai  în  măsura  de  a  nu  se  fi  mic¬ 
şorat  prin  prescurtare  cinstirea  serviciului  dumnezeesc.  Altmintrea,  după 
prorocul  Ieremia,  blăstămat  tot  celce  îşi  face  lucrul  cu  nepăsare;  iar,  după 
German  patriarhul  Constanfinopolului:  preotul,  ce  nu-şi  face  lucrul  liturgic 
cum  se  cuvine,  nu  are  împărţire  cu  Dumnezeu. 

A  spori  atragerea  credincioşilor  cătră  biserică  prin  cultul  lui  Dum¬ 
nezeu  ;  aceasta  va  fi  posibil  numai  când  credincioşii  vor  lua  parte  activă 
lăcuitul  dumnezeesc,  cântând  şi  ei.  Această  chestiune  ar  trebui  să  preocupe 
pe  tot  omul  de  bine,  mai  vârtos  că  azi  încep  a  se  rări  prea  tare  chiar  şi 
vechii  cantori  de  prin  parohii  şi  nu  le  iau  alţii  locul.  Trebue  deci  a  pune 
pond  pe  instruirea  tinerimei  în  cântarea  bisericească,  în  şcoala  de  toate  zilele 
şi  în  ceea  de  repetiţiune,  aranjând  cu  tinerimea,  şi  după  eşirea  din  şcoală 
seri  anume  pentru  acest  scop.  Ce  muncă  binecuvântată  ar  putea  desvolta 
în  această  privinţă  preoţimea  şi  învăţătorimea  dela  sate,  mai  ales  în  lun¬ 
gile  seri  de  iarnă!  Iar  apoi,  preoţimea,  prin  predici  potrivite,  se  arete  im¬ 
portanţa  cultului  dumnezeesc  şi  datorînţa  credincioşilor  de  a  lua  parte 
activă  la  el. 


* 

Preoţi  şi  dascăli  români !  Faceţi-vă  datoria  asta,  ca  să  readuceţi  în 
sufletul  poporului  duhul  bun  al  bucoavnei  din  bătrâni,  pe  care  lumina 
vremii  de  azi  a  fugărit-o  din  şcoală  şi  cât  pe  aci  s’o  scoată  şi  din  biserică. 

Dr.  G.  Ciuhandu. 


INFORMAŢIUNI. 

Congresul  bisericii  sârbeşti  din  Ungaria.  —  Congresul  bisericii 
sârbeşti  din  anul  acesta  stă  în  faţa  unei  probleme  dintre  cele  mai  grele 
posibile,  a  cărei  rezolvire  poate  fi  foarte  funestă  pentru  autonomia  ei. 
Partidul  radical,  care  reprezintă  ideile  a  aproape  întregului  popor  sârb,  a 
adunat  toate  acuzele  cari  ani  dearândul  au  fost  ridicate  contra  patriarhului 
Oeorge  Brancoviei  şi  le-a  prezentat  congresului  spre  cercetare  şi  delibe¬ 
rare.  S’a  şi  instituit  o  comisiune  de  17  inşi  dintre  membrii  congresului,  — 
10  radicali  şi  7  independişti  -  şi  cercetând  cu  deamâruntul  toate  acuzele, 
au  venit  pe  baza  datelor  la  convingerea  că  patriarhul  este  vinovat  şi  că 
pe  când  era  încă  episcop  în  Timişoara,  a  păgubit  biserica  cu  70,000  cor. 
Congresul  aproape  unanim  a  declarat  pe  patriarh  de  escroh  şi  l'a  obligat 
să  restitue  aceea  sumă.  Conducătorul  radicalilor  Demetriu  Musiczky  pre¬ 
zintă  apoi  următoarea  propunere:  «Congresul  îşi  exprimă  regretele  pentru 
purtarea  patriarhului  şi  considerând  că  sistematic  a  păgubit  fondurile  bi¬ 
sericeşti,  crede,  că  dacă  patriarhul  va  rămânea  şi  mai  departe  în  funcţiune, 
va  suferi  demnitatea  şi  vaza  bisericii,  —  congresul  speră  că  patriarhul, 
împlinindu-şi  promisiunea  dată  înainte  de  pornirea  anchetei,  va  înţelege 
consecvenţele  acestei  hotărîri».  Această  propunere  a  fost  sprijinită  de  3S 
voturi  faţă  de  30,  deci  de  majoritatea  congresului.  Pentru  propunere  au 
fost  radicalii,  contra  independiştii  şi  episcopii.  Această  hotărîre  ar  avea 
deci  ca  consecinţă  abzicerea  patriarhului - 

Faptul  acesta  formează  unul  dintre  cele  mai  negre  puncte  în  viaţa 
bisericii  sârbeşti,  şi  —  după  cum  se  comentează  —  vina  nu  o  poartă  numai 
stările  dezolate,  cari  de  mult  timp  s’au  manifestat  în  biserica  soră,  ci  în¬ 
deosebi  guvernele  anterioare,  cari,  amestecâridu-se  prea  mult  în  afacerile 
ei  interne,  au  susţinut  cu  sila  în  postul  cel  mai  cardinal  bisericesc  un  om, 
care  nici-odată  nu  s’a  bucurat  de  încrederea  poporului  său.  Ba  şi  acuzele 
ce  de  zeci  de  ani  au  fost  ridicate  contra  patriarhului,  guvernele  au  ştiut 
să  le  înăbuşe.  Iată!  cât  de  detestabil  poate  fi  amestecul  guvernului  în 
afacerile  interne  ale  unei  biserici  autonome ! 

Dreptul  de  supremă  inspecţie,  rezervat  statului,  nu  trebue  să  meargă 
pană  acolo,  ca  dorinţa  şi  voinţa  poporului  să  fie  călcată  în  picioare. 

La  o  interpelare  a  contelui  Hadik,  a  răspuns  actualul  prim-mi  nistru, 
că  va  cerceta  cu  stricteţă  afacerea  destituirii  patriarhului  şi  va  căuta  să 
facă  ordine.  Vedem  deci,  că  nici  guvernul  de  faţă,  —  pretestând  salvarea 
moralei  publice,  —  nu  rămâne  îndărătul  celor  anterioare.  Că  în  ce  fel 
voieşte  să  facă  ordine  dl  prim-ministru  o  va  arăta  viitorul  apropiat,  condu¬ 
cătorii  bisericii  sârbeşti  însă  ar  face  bine,  dacă  afacerile  lor  bisericeşti  şi 
le-ar  aplana  singuri,  fără  intervenţie  din  afară.  db. 

O  nouă  sectă  religioasă.  —  In  Azuga,'  lângă  Predeal,  jandarmeria 
de  dincolo  a  descoperit  o  propagandă  religioasă  secretă.  Conducătorul 
propagandei  e  un  maghiar  numit  Paul  Thot,  de  profesiune  cismaş,  care 
şi-a  luat  rolul  de  misionar  printre  lucrătorii  dela  fabricile  de  acolo.  I-a  şi 
succes  să  câştige  câţiva  aderenţi  chiar  şi  între  Români.  Noaua  religiune 
a  învăţat-o  Thot  dela  un  profet  neamţ  din  Hamburg.  învăţătura  acestei 
secte  constă  în  nerespectarea  Duminecii,  dispreţul  faţă  de  icoanele  sfinte, 
faţă  de  dogme,  cult,  peste  tot  e  contra  oricărei  învăţături;  afară  de  acestea, 
opreşte  mâncarea  de  carne. 

Cuibul  acestei  propagande,  în  ţară,  e  Bucureştii,  de  unde  se  trimit 
misionari  în  toate  părţile.  Cei  câştigaţi  se  trimit  apoi  la  Bucureşti,  spre 
a  se  boteza. 

Profeţii  din  Azuga  au  fost  prinşi  şi  escortaţi  din  comună,  iar  Thot 
e  pus  sub  paza  poliţiei.  Autorităţile  din  România  urmăresc  cu  multă 
stricteţă  aceasta  propagandă  periculoasă,  care  a  produs  multă  agitaţie  în 
poporul  drepteredincios.  db. 

Capela  românească  din  Viena  a  fost  sfinţită  în  20  Ianuarie  de  dl 
Constantin  Popoviciu,  prof.  univ.  şi  deputat  în  senatul  imperial,  ca  comisar 
al  I.  P.  S.  Sale  mitropolitului  Bucovinei  şi  al  Dalmaţiei  Dr.  Vladimir  de 
Repta.  La  actul  sfinţirii,  pe  lângă  colonia  română  din  Viena,  a  luat  parte 
şi  delegaţiunea  oraşului  Bucureşti,  care  se  afla  tocmai  atunci  acolo,  spre 
a  întoarce  Vienei  şi  primarului  ei,  Dr.  Lueger,  vizita  ce  acesta  o  făcuse 
Bucureştilor  cu  ocaziunea  deschiderii  expoziţiei. 

Convocarea  soborului  rusesc  continuă  a  preocupa  cercurile  biseri¬ 
ceşti  din  Rusia.  In  principiu,  ea  este  deja  decisă,  se  discută  numai  timpul 
întrunirii  soborului,  fiind  unii  de  părerea  să  se  deschidă  în  primăvară, 
alţii  în  toamna  ce  vine.  Pe  lângă  chestiunile  ce  le-am  amintit  deja  în  nu¬ 
mărul  tredut,  soborul  se  va  mai  ocupa  şi  cu  reforma  unor  forme  externe 
ale  cultului  şi  cu  deosebire  cu  introducerea  limbei  ruseşti,  în  locul  celei 
slavone  vechi,  ca  limbă  liturgică. 

Asociaţiitttea  clerului  bucovinean  a  aşternut  Majestăţii  sale  o  pe¬ 
tiţie,  în  care  se  întrepun  preoţii  cu  rugămintea  dc  a  li-se  încuviinţa  crâs- 
nicilor  o  remuneraţie  anuală  fixă,  din  venitele  fondului  religionar.  Crâsnicii 
însă  nu  se  îndestulesc  numai  cu  atât,  ci  cer  să  li-se  clădească  locuinţe 
anume  pentru  ei  (de  cari  n’au  nici  vecinie  nemulţumiţii  cooperatori)  şi  să 
fie  introduşi  cu  numele  în  şematizmul  arhidiecezei  bucovinene. 

O  conferinţă  a  ţinut  la  Ateneul  din  Giurgiu  (România)  dl  Scarlat 
Stănescu,  directorul  prefecturei  locale,  întitulată:  «Din  problemele  vieţii». 
Conferenţiarul,  după-ce  a  desvoltat  unele  chestiuni  generale  referitoare  Ia 
problemele  vieţii,  a  atins  şi  întrebarea  despre  raportul  dintre  religiune  şi 
ştiinţă,  spunând,  că  o  împăcare  între  aceşti  doi  factori  culturali  este  ne¬ 
cesară  ca  o  condiţie  indispenzabilă  pentru  existenţa  şi  progresul  sănătos 
al  societăţii  omeneşti. 

Am  dori  să  se  publice  astfel  de  conferenţe,  cari  pot  interesa  pe  mai 
mulţi,  mai  ales  când  ele  ne  vin  dela  mireni. 

Mişcarea  ştndenţimei  creştine.  —  «Asociaţia  ştudenţilor  creştini» 
din  care  fac  parte  ştudenţi  din  toată  lumea,  îşi  va  ţinea  conferenţa  viitoare 
în  cea  dintâi  săptămână  a  lunei  Aprilie  In  —  Tokio,  capitala  Japoniei.  La 
acea  conferenţă  va  fi  reprezentată,  prin  vre-o  400  de  delegaţi,  studenţimea 
creştină  din  Europa,  America,  Australia,  Africa  de  sud,  India,  Ceylon, 
Siam,  China,  Corea,  etc.  Scopul  pentru  care  se  convoacă  de  astădată 
conferenţa  într'un  loc  atât  de  depărtat  este:  convertirea  tinerimei  japoneze 
la  religiunea  creştină.  Secretarul  asociaţiei,  John  Mott,  a  pregătit  un  amă¬ 
nunţit  plan  de  acţiune,  în  urma  căruia  fiecare  delegat  al  conferenţei  va 
primi  un  tălmaciu  pentru  limba  japoneză  şi  cu  toţii  împreună  vor  cutriera 
vreme  de  patru  săptămâni  universităţile  din  Japonia  ca  să  convertească 
pe  comilitonii  japonezi  pentru  evangelia  Mântuitoriului  nostru  C'nristos. 
Este  frumoasă  această  însufleţire  a  tinerimei  pentru  a  răspândi  lumina 
evangeliei  mântuitoare  celor  ce  zac  încă  în  întunercc.  Ea  poate  servi  ca 
pildă  tinerimei  noastre,  nu  ca  să  ieie  calea  spre  Japonia,  ci  ca  întărin- 
du-se  mai  întâi  însaş  în  credinţă,  să  convertească  la  o  credinţă  şi  vieaţă 
creştinească  luminată  pe  acei  mulţi  ai  noştri,  cari  trăesc  încă  în  super¬ 
stiţii  dăunătoare  pentru  suflet. 


MIŞCAREA  LITERARĂ, 

Omiletica  sau  studiul  oratoriei  bisericeşti,  de  preotul  D.  Voniga. 
Orăştîe  1907.  Preţul  3  coroane,  plus  porto. 

Autorul  ne  prezintă  în  extensiune  de  246  pagini  un  manual  de  omi- 
letică  sau  retorică  bisericească,  pentru  uzul  seminarial  şi  privat.  In  pre¬ 
faţă  ne  spune,  că  voeşte  să  deie  «confraţilor  un  studiu  vast  şi  complet, 
care  să  le  fie  un  călăuz  bun  şi  de  încredere»  etc. 

Cartea  e  scrisă  cu  mult  zel  şi  mare  bunăvoinţă.  Materialul  e  bine 
prelucrat  şi  expus  într'o  formă  interesantă.  Autorul  împarte  întreg  mate¬ 
rialul  în  3  părţi,  după  sistemul  cel  vechiu:  I.  Omiletica,  necesitatea  ei  şi 
preotul  ca  predicator;  II.  Compunerea;  III.  Propunerea  predicei.  Fiecare 
parte  având  subpărţile  sale  pe  larg  lucrate.  In  aceste  obvin  dese  repeţiri. 
Aflăm  în  singuraticele  subpărţi  o  mulţime  de  păreri  şi  principii  indivi¬ 
duale,  pe  cari  autorul  le  scoate  din  praxa  dsale;  nceste  mai  bun  loc  au 
în  pastorală  şi  etică.  Stilul  omiletic  trebuia  mai  bine  tractat  şi  textul  expus 
din  punct  de  vedere  omiletic  şi  ermeneutic..  Literatura  predicei  şi  omiic- 
ticei  nu  e  amintită  de  fel ;  tot  aşa  nu  ne  indigitează  autorii!  nici  un  izvor 
folosit  la  scrierea  cărţii. 

Considerând  zeloasa  prelucrare  a  materialului,  în  care  autorul  ţine  seamă 
de  împrejurările  actuale  prin  cari  trece  biserica  noastră,  conform  cărora 

dă  îndrumările  necesare,  o  recomandăm  cu  căldură  preoţilor.  —  Predica¬ 
torii  vor  afla  în  cartea  aceasta  indegetări  bune,  folositoare  şi  corecte  pentru 
chemarea  lor,  având  în  dânsa  .un  «bun  povăţuitor».  A.  C- 

* 

*  .'ii 

„ Referinţele  bisericeşti  ale  Ardealului (Dare  de  seamă).  Sub 
titlul:  Die  kirchlichen  Vcrhăltnisse  Siebeiibiirgens,  a  apărut  de  curând  o 
carte  instructivă,  asupra  căreia  îmi  permit  să  atrag  atenţiunea  fraţilor  preoţi 
şi  a  clericilor  noştri,  cari  posed  limba  germană. 

Autorul  este  domnul  Dr.  Frideric  Teutsch,  nou-alesul  episcop  al  bi¬ 
sericii  evang.  luterane,  bîne-cunoscut  şi  prin  activitatea  sa  literară. 

Pe  63  pagine  ne  prezintă  tabloul  variat  al  bisericilor  transilvane,  în 
trecut  şi  prezent.  Autorul  este  versat  în  materie  şi  competent,  ca  puţini 
alţii,  dovadă  despre  aceasta  mulţimea  izvoarelor  ştiientifice  ce  citează  la 
fiecare  capitol. 

Mai  întâi  Dr.  Teutsch  vorbeşte  de  introducerea  creştinizmului  în 
patria  noastră,  apoi  tractează  mai  pe  larg  despre  reformaţiune  şi  efectele  ei. 

Trece  la  partea  speciala,  în  care  ne  înfăţişează  într’un  mod  clar  cele 
şepte  biserici  particulare  şi  anume:  biserica  reformată,  luterană,  rom.-ca- 
tolică,  unitară,  greco-orientală,  greco-catolică  şi  armeană.  Ne  arată  des- 
voltarea  istorica  precum  şi  starea  actuală  a  acestor  biserici. 

Despre  biserica  gr.-or.  română ,  după  numărul  credincioşilor  ei  cea 
mai  puternică,  autorul  ne  spune,  că  documentele  despre  existenţa  ace¬ 
stei  biserici  datează  numai  din  secolul  Xlll-lea,  iar  episcopi  se  amintesc 
cu  numele  în  secolul  XVI.  Arată  apoi  starea  umilitoare  a  acestei  biserici 
tolerate»  şi  multele  ispite  la  cari  au  fost  expuşi  credincioşii  ei.  Unirea 
cu  Roma  —  zice  Teutsch  -  a  fost  pentru  biserică  o  nouă  grea  lovitură. 
Preoţii  şi  mirenii  tari  în  credinţă  au  trebuit  să  îndure  nespuse  prigoniri. 
Abia  pe  timpul  împărătesei  Maria  Theresia  începe  a  se  întrăma  biserica. 

Firul  istoric  îl  continuă  autorul  până  la  Şaguna  -  —  reînfiinţarea  me- 
tropoliei  noastre.  In  fine  schiţează  cuprinsul  «Statutului  organic». 

Metropolia  ort.  română  are  2036  parohii  matere  şi  735  filii,  2008 
preoţi  şi  1.763,879  suflete.  Numărul  şcoalelor  poporale  era  la  anul  1903  :  7876. 

In  lucrarea  de  faţă  s’au  strecurat  şi  unele  mici  erori,  cari  ar  fi  bine 
să  le  îndrepte  autorul  în  a  doua  ediţiune  şi  anume:  La  pag.  54  zice,  că 
în  comunele  cari  susţin  şcoale  se  alege  câte  un  scaun  şcolar  pe  şase  ani 
şi  epitropie  pe  trei  ani.  Aserţiunea  aceasta  e  incorectă  şi  rezultă  din  în¬ 
ţelegerea  greşită  a  §-lui  28  al  «Statutului  organic-. 

Vorbind  despre  protopresbiterate  autorul  nu  indică  numărul  acelora 
(în  arhidieceză  34). 

între  institutele  de  învăţământ  s  a  omis  şcoala  comercială  superioară 
gr.-or.  din  Braşov. 

Numele  trebue  corect  scrise:  Şaguna,  Cipariu,  Bob  (ear  nu  Schaguna, 
Cypariu,  Babb  etc.) 

Numirea  de  «Prediger»  nu  e  adecuată  pentru  capelanii  noştri. 

La  finea  broşurii  Dr.  Teutseh  constată  faptul  îmbucurător  că  bise¬ 
ricile  din  Ardeal  trăesc  în  armonie  una  cu  alta.  Nu-i  vorbă  ici-colea 
se  mai  întâmplă  frecări  şi  mai  ales  bisericii  catolice  îi  place  să  mai  atace 
pe  celelalte.  Dar  în  genere  raportul  între  biserici  e  amicabil.  Când  la 
1899  s’a  desvălit  în  Sibiin  statua  episcopului  O.  D.  Teutseh,  aceasta  s’a 
făcut  în  prezenţa  reprezentanţilor  tuturor  bisericilor,  şi  iarăş  în  Maiu  1906 
la  sărbările  împreunate  cu  sfinţirea  bisericii  catedrale  gr.-or.  au  luat  parte 
toate  confesiunile. 

încheiăm  cu  versul: 

Siebenbiirgen,  Land  der  Duldung, 

Iedes  Glaubens  sicherer  Hort. 

Joan  Baptist  Boiu,  presbiter. 

* 

*  * 

„ Biserica  lui  Bob  în  Cluj “  este  o  simpatică  cărticică,  în  care  — 
oa  într’un  scump  prinos  de  dragoste  faţă  de  altarul,  la  care  slujeşte  Dom¬ 
nului  —  părintele  protopop  Dr.  E.  Dăianil  ne  dă  interesante  lămuriri  despre 
străduinţele  din  trecut  şi  de  astăzi  întru  ridicarea  parohiei  române  gr.-cat. 
din  Cluj  şi  a  clădirilor  ei.  Ilustraţiile  cari  o  împodobesc  deşteaptă  şi  mai 
mult  interesul  cetitorului  pentru  biserica  clujană  şi  preţioasele  ei  odoare 
istorice.  Cărticica  se  vinde  cu  1  cor.  30  fii.  în  folosul  bisericii  din  Cluj, 
pentru  acoperirea  cheltuelilor  făcute  cu  reparaţia.  N.  B. 

* 

*  * 

In  foaia  oficioasă  a  metropoliei  din  Carloviţ  —  Srpski  Sion  —  pu- 
plică  dl  Radostav  M.  Oruici  sub  titlul  «Lupta  Sârbilor  cu  unirea  Româ¬ 
nilor  în  eparhia  Orăzii  mari»  mai  multe  acte  ce  se  păstrează  în  arhiva  pa¬ 
triarhiei  din  Carloviţ. 

Primul  cuprinde  instrucţiunea  ce  i-a  dat-o  mitropolitul  sârbesc  Pavel 
Nenadovici  arhimandritului  Moise  Putu  ic,  pe  care  La  trimis  în  eparhia 
Orăzii-mari  să  cerceteze  de  sunt  adevărate  pârile,  cari  le-a  ridicat  clerul 
romano-catolic  şi  cel  unit  la  curtea  din  Viena  contra  poporului  de  legea 
ortodoxă.  Instrucţiunea  i-a  fost  predată  în  31  Maiu  1754  şi  arhimandritul 
a  şi  plecat  la  Oradea-mare,  unde  a  stat  însă  numai  puţin  timp,  precum 
vedem  din  o  epistolă  a  ieromonahului  Metodie  Petrovici  cătră  mitropo¬ 
litul.  In  anul  1755  fu  încredinţată  o  comisie  să  cerceteze  neînţelegerile 
bisericeşti  din  eparhia  Orăzii-mari.  Arhimandritul  Putnic  pleacă  însoţit  de 
Silvestru  Racovcianin  să  iee  parte  în  acea  comisie  ca  delegatul  mitro¬ 
politului.  In  9  Noemvrie  1755  comunică  arhimandritul,  că  îndată  după  so¬ 
sirea  sa  în  Oradea-mare  s’a  prezentat  generalului  De  Viile,  care  i-a  spus 
că  comisia  nu  se  poate  întruni  pană  ce  nu  vine  prezidentul  acesteia,  ge¬ 
neralul  Hadik.  In  10  Decemvrie  încă  nu  sosise  prezidentul  comisiei, 
precum  ne  spune  arhimandritul  în  o  epistolă  din  10  Decemvrie  1755, 
unde  aminteşte  acesta  şi  de  faptul,  că  în  Oradea-mare  s’a  lăţit  vestea,  că 
episcopul  din  Arad,  Sinesie  ar  fi  murit  şi  că  duşmanii  ortodoxilor  să  bu¬ 
cură  şi  «neliniştesc  pe  sărmanii  Valahi»  («cupomaxe  Balaxe  dyne»).  In 


epistola  sa  din  16  Ianuarie  1756  îi  muîţămeşte  arhimandritul  Public  mi¬ 
tropolitului  Nenadovici  pentru  pastoralele  ce  le-a  trimis  pentru  ortodoxii 
din  eparhia  Orăzii-mari.  Arhimandritul  le-a  dat  să  le  traducă  pe  româneşte 
şi  să  le  împărţască  preoţilor,  ca  să  le  cetească  la  Crăciun.  In  aceeaş  epi¬ 
stolă  mai  e  vorba  şi  de  comisia  susamintită,  care  încă  nu  s’a  întrunit, 
deoarece  curtea  din  Viena  o  întârzie. 

Mai  departe,  spune  dl  Gruici,  că-i  lipsesc  datele  referitoare  la  che¬ 
stia  asta.  5.  Dragomir. 


Tipicul  cultului  religios. 

Cazuri  liturgice  şi  date  tipieonale  pe  luna  Ini  Februarie  1907 : 

2  Februarie:  hitimpinarca  Domnului.  La  Vecernie  şi  ia  Utrenie,  toate,  cum  se 
găsesc  şi  se  prescriu  la  Mineiu  în  ziua  aceasta. 

l.a  Liturgic,  apostolul  şi  Evangelia  prasnîciillii ;  Acsionul:  ..Născătoare  de  Dum¬ 
nezeii"...  „înţelege,  în  umbră  şi  în  scriptură",.,  celelalte,  după  tipicul  zilei. 

4  Februarie:  Dumineca  Hananimm,  glas  4,  voscr.  a  4-a;  Apostolul  şi  Evangelia 
din  Dumineca  a  17-a  după  Rosalii. 

11  Februarie:  Dumineca  Vameşului  şi  a  Fariseului:  începutul  Triodultii;  glas  5, 
voscr.  a  5-a.  La  Vecernie,  la  Utrenie  şi  la  Liturgic,  toate  după  tipicul  Triodultii. 

Din  Dumineca  aceasta  începând,  la  Utrenie,  după  Ps.  50  cântăm:  „Mărire:  uşile 
pocăinţii"  ş.  c.  1. 

18  Februarie:  Dumineca  fiului  rătăcit,  glas  6,  voscr.  a  6-a. 

La  Vecernie,  la  Utrenie  şi  la  Liturgic,  toate  după  tipicul  Triodului. 

în  Duminecile:  a  Eiiului  rătăcit,  a  lăsatului  de  carne  şi  a  lăsatului  de  brânză, 
la  Utrenie,  înainte  de  Troparele  învierii  cântăm  şi  Polieleul  împreună  cu  Ps.  136;  „La 
râul  Babilonului"... 

24  Februarie:  Sâmbăta  morţilor:  toate  după  tipicul  Triodului  din  ziua  aceasta. 

25  Februarie:  Dumineca,  lăsatului  de  came:  glas  7,  voscr.  a  7-a:  Apostolul  şi 

Evangelia  acestei  Dumineci  ş.  c.  1.  după  tipicul  Triodului.  Cantor. 


RĂSPUNS. 

Mulţâmesc,  în  numele  celor  grupaţi  în  jurul  acestei  reviste,  tuturor 
acelora,  cari  —  fie  în  publicistică.,  fie  prin  scrisori  —  ne-au  trimis  cuvinte 
de  încurajare  în  lucrarea,  pe  care  am  început-o  cu  gândul  curat  de  a 
servi  interesele  culturale  ale  bisericei  şi,  prin  biserică,  ale  neamului  nostru. 
Mulţămesc  în  deosebi  preoţimri  noastre,  care  ue-a  priceput  şi  apreciat 
gândul,  pentru  spriginul  ce  ni-î’a  arătat.  Bucuros  primim  observările  ve¬ 
nite  dela  preoţi,  pentru-câ  lor  ne  adresăm  şi  lor  vrem  să  le  fim  folosi¬ 
tori  cu  sorisul  nostru  în  primul  rând.  Din  scrisorile  primite  pănă  acum 
pot  constata,  că  nnii  dintre  preoţi  doresc  ca  revista  să  le  dea  expuneri 
de  întemeiere  ştientifică  a  adevărurilor  teologiei,  alţii  simţesc  mai  mult 
necesitatea  poveţelor  pentru  praxa  pastorală  Noi  vom  cerca,  după  pu¬ 
tinţă,  să  satisfacem  şi  pe  unii  şi  pe  alţii,  făcând  mereu  îmbunătăţiri 
după-  măsura,  în  care  va  creşte  spriginul  cetitorilor. 

Ni  s’au  făcut  însă  şi  împotriviri.  Simpatica  revistă  „Luceafărul" 
(Nr.  21 — 24.1906)  să  năpusteşte,  dela  o  înălţime  proprie  luceferilor,  asupra 
revistei  noastre  —  nu  înţeleg  întru  apărarea  cinstei  căror  moravuri  lite¬ 
rare —  încă  înainte  de  ce  a  apărut,  deci  fără  să  ştie  ce  voim.  Acest  pripit 
exces  de  zel,  precum  şi  forma  uşuratică  şi  necuviincioasă  în  care  au  ţinut 
să-şi  îmbrace  „cei  trei  (azi  numai  doi)  directori"  ai  „Luceafărului"  motivele 
împotrivirei  ce  ne  o  fac,  ne- ar  dispenza  de  a  le  răspunde,  —  o  fac  însă 
totuş,  de  dragul  bunei  înţelegeri,  în  nădejdea,  că  vor  reveni  asupra  li- 

cenţei  poetice,  ce  şi-a«  permis-o  fără  destulă  premeditare.  Căci  nu  pot 
crede  să  ţină  „cei  trei  directori"  — fie  şi  „cu  mintea  profană  de  mireni"  — 
la  cuminţenia  şi  cuviinţa  argumentelor,  eă:  preoţimea  n!ar  avea  lipsă  de 
o  revistă  teologică,  f  iind  cu  i  revistă  „de  specialitate' ;  că  „nu  chifibuşeriUe 
dogmatice  nici  escursiunile  fără  sfârşit  pe  câmpul  mlăştinos  al  canoanelor . . . 
nu  corectitudinea  în  înşirarea  chestiunilor  dela  nu  ştiu  care  sobor  dela 
Nichea"  . . .  nu  „ contemplaţia  stearpă  a  pravilelor  moarte “  —  „pot  clădi  te¬ 
meiul  moral  şi  intelectual  al  preoţime!  noastre!"  A  fost.  pe  cum  se  vede, 
o  inspiraţie  falză,  o  întrecere  in  fraze  neresgândite  şi  aruncate  în  goana 
condeiului  pe  un  răbduriu  petec  de  hârtie,  pentrueă  este  peste  putinţă  să 
vorbească  cineva  (mai  ales  când  vrea  să  treacă  drept  fiu  iubitor  de  bi¬ 
serică)  din  convingere ,  astfel  despre  învăţăturile  credinţii  şi  despre  legile 
de  organizaţie  ale  bisericii  noastre,  ale  acelei  mame  bune,  care  precum  ne 
chezâşuieşte  mântuirea  în  cer  —  astfel  ne-a  păstrat  în  curgerea  atâtor 
veacuri  de  urgie  aici,  pe  pământ,  cu  ceeace  suntem,  ca  popor,  ca  Români! 

Oi  cred,  că  fraţii  dela  „Luceafărul"  doresc  împreună  cu  noi  să  vadă 
preoţimea  noastră  ridicată  diu  îngustimea  unei  vieţi  dela  coarnele  plu¬ 
gului,  la  înălţimea  şi  vrednicia  chemării  ce  o  are:  de  a  face  în  toate  pri¬ 
vinţele  educaţia  creştină  a  unui  neam  ca  al  nostru,  prea  rămas  în  urma 
altora.  Aceasta  o  va  putea  face  însă  numai  acel  slugilor  al  altarului, 
care  însuş  va  fi  o  puternică  personalitate  de  preot,  pătruns  de  veeinicul 
adevăr  al  învăţăturilor  ce  le  propăvăduieşte,  pătruns  de  conştiinţa  vred¬ 
niciei  chiemării  ce  o  iudeplineşte,  un  preot,  în  sufletul  căruia  legea  creş¬ 
tinească  să  fie  sălăşluită,  cu  adâuci  rădăcini,  ca  un  nestrămutat  princip 
de  vieaţă ,  din  care  să  izvorească  toată  vorba  ce  o  rosteşte  şi  toată,  fapta 
ce  o  săvârşeşte. 

Această  conştiinţă  voim  noi  să  o  trezim  şi  întărim  în  preoţimea 
noastră,  pentrueă  numai  un  astfel  de  preot  va  putea  fi  părintele  şi  povă- 
ţuitorul  cuminte  al  poporului  îu  toate  trebuinţele  vieţii  lui.  Şi  iarăş, 
numai  un  astfel  de  preot  ne  va  da  chezăşia  că  îşi  va  câştiga  şi  „cunoaş¬ 
terea  economiei  naţionale  şi  a  drepturilor  cetăţeneşti,  înţelegerea  istoriei 
noastre  politice  şi  literare1*  şi  a  altor  lucruri  folositoare,  pe  cari  şi  noi 
le  cerem  dela  un  preot  luminat. 

Intru  cât  ar  putea  trezi  nedumeriri  referinţa  noastră  faţă  de  „Tele¬ 
graful  Român"  şi  faţă  de  celelalte  organe  bisericeşti,  ţin  să  declar,  că  nu 
vrem  să  ne  susţinem  nici  monopolizând  totul  pentru  noi,  nici  făcând 
concurenţă  altora,  ci,  —  respectând  munca  confraţilor  mai  vechi  şi  pâ- 
strându-ne  independenţa  —  vrem  să  ne  dovedim  dreptul  la  vieaţă  nu¬ 
mai  prin  munca  pozitivă,  ce  vom  dezvolta-o  noi.  In  deosebi  raportul 
nostru  faţă  de  „Teleg.  Rom."  la  ale  cărui  „îucăpatoare"  coloane  ne  avi¬ 
zează  fraţii  dela  „Luceafărul"  pe  noi  „harnicii"  profesori  de  teologie  (pentru 
acest  calificativ  măgulitor,  ce  ni  se  împarte  cu  munificenţă  dela  înălţimea 
unei  atât  de  competente  erudiţii  teologice  —  suntem  recunoscători), 
credem,  că  este  destul  de  clar  precizat  îu  programul  de  muncă  al  unora 
şi  altora. 

Acesta  este  —  de  astâdată  —  răspunsul  nostru  de  înţelegere  cu  fraţii 
dela  „Luceafărul"  cari  bine  ar  face,  şi  îi  sfătuim,  să  rămână  pe  terenul 
care-1  ştiu  cultiva  cu  pricepere  şi  cu  folos  şi  peutru  alţii.  Sunt  ia  noi 
atâtea  tereue  de  muncă  ca  să  încăpem  cu  toţii,  fără  să  ne  combatem  şi 
stânjinim  în  lucrările,  ce  de  o  potrivă  suntem  datori  să  le  facem  spri- 
ginindu-ne  unii  pe  alţii:  cu  dragoste  frăţească !  Dr.  N.  Bălan. 


